Imaju li siromašni pravo da imaju decu? - 21.06.2015, Sputnik Srbija\nImaju li siromašni pravo da imaju decu?\nĐorđu Joksimoviću iz Kragujevca Centar za socijalni rad je pre tri meseca oduzeo tri ćerke i istog dana ih dodelio hraniteljskoj porodici. 21.06.2015, Sputnik Srbija\nkolumnisti, kragujevac, srbija, đorđe joksimović, nebojša krstić, vlada srbije, centar za socijalni rad\n16:21 21.06.2015 (Osveženo: 16:19 05.10.2015)\n© Flickr / Nicolás BoullosaKontejner za stanovanje - ilustracija\nĐorđu Joksimoviću iz Kragujevca Centar za socijalni rad je pre tri meseca oduzeo tri ćerke i istog dana ih dodelio hraniteljskoj porodici.\nU zemlji poznatoj po striktnoj vladavini prava, činjenica da je Đorđe posle 22 godine proglašen tehnološkim viškom i da mu naknada od nadničenja nije dovoljna za prehranjivanje porodice, bila je dovoljna da se deca oduzmu roditeljima.\nTome je prethodio i incident koji je Joksimovićeva žena Jasmina napravila ispred bivše firme supruga, izrevoltirana teškim životnim okolnostima.\nSmeštena je u psihijatrijsku ustanovu, a tri ćerke su oduzete sve dok Joksimovići ne uvedu vodu u kuću i ne poboljšaju životne uslove.\nSendvič i sok u Vladi\nTRASA MARŠA ĐORĐA JOKSIMOVIĆA: Đorđe Joksimović će biti za petnaestak minuta u centru Kragujevca odakle kreće put za…\nPosted by Anonymous Srbija on Saturday, June 20, 2015\nGlava porodice Joksimović iz protesta i očaja po drugi put se odlučio da pešice pređe put od Kragujevca do Beograda. Od sutra će ponovo pokušati da dopre do Vlade i Centra za brigu o deci u čijoj je nadležnosti sada njegov slučaj.\nOd kako je dospeo u žižu javnosti, ocu petogodišnje Marije, trogodišnje Lare i dvadesetomesečne Bebe javljaju se ljudi i iz zemlje i inostranstva da pomognu. Đorđe je u međuvremenu uspeo da uvede vodu, renovira kupatilo i podove, opremi dečju sobu, čak mu je obećan i posao.\nIpak, deca su i dalje u hraniteljskoj porodici u Topoli.\nKada je u maju mesecu prepešačio 140 kilometara od Kragujevca do Beograda, primili su ga u Vladi Srbije, u kabinetu ministra za rad i socijalna pitanja dobio je sendvič i sok, a kada se vratio u Kragujevac saznao je da je protiv njega podneta krivična prijava jer je četiri dana u hodniku Centra za socijalni rad štrajkovao glađu i „ometao njihov rad“.\nSavetnik Krle i ljudska prava\nDoktor Krle ne odustaje. I dalje smatra da roditeljima treba oduzeti decu zbog siromaštva, jer su oni dužni da ih izdrž…\nPosted by Anonymous Srbija on Friday, June 19, 2015\nI dok Đorđa Joksimovića podržava deo javnosti, nisu izostale ni suprotne reakcije. Tako je bivši savetnik bivšeg predsednika Srbije Nebojša Krstić komentarišući ovaj slučaj izrekao da je „Nemaština oblik nasilja prema deci“.\nU državi u kojoj prema poslednjim statistikama svaki četvrti građanin živi na ivici siromaštva, gde je stopa siromaštva najveća u Evropi, u kojoj nemaština uglavnom nije posledica nemarnosti ili lenjosti već opštih društvenih prilika, da li je rešenje oduzimanje dece i dodeljivanje hraniteljskim porodicama koje za to dobijaju naknadu, zdravstveno i socijalno osiguranje?!\nZakon, naime, predviđa da hraniteljskoj porodici za izdržavanje deteta pripada 52 odsto od prosečne zarade u Srbiji (prosečna zarada iznosi 45.605 dinara), plus naknada za rad hranitelja 32,5 odsto od prosečne zarade, odnosno 7.600 dinara po detetu koje je u hraniteljskoj porodici.\nPredviđene su i brojne subvencije i olakšice, naknada za nabavku školske opreme, stipendije, naknada za troškove odmora i rekreacije, nabavku obuće i odeće, pravo na plaćeno odsustvo sa rada hranitelja za prihvatanje smeštaja deteta uzrasta do pet godina…\nJesu li hranitelji „jednakiji“ od roditelja\nSmisao postojanja instituta hraniteljskih porodica nije nimalo sporan kada o deci zaista nema ko da brine, kada su roditelji narkomani, alkoholičari ili fizički i psihički zlostavljaju decu.\nStabilno društvo uslov stabilne porodice\n15 Maj 2015, 16:20\nKada je s druge strane samo siromaštvo uzrok loših uslova života, država bi morala da nađe adekvatniji način da pomogne porodicama da ostanu na okupu.\nZbog čega se ne izmene propisi i novac umesto hraniteljskoj porodici bude dat biološkoj, koja od države dobija simboličnu naknadu za dečji dodatak i socijalnu pomoć. Zašto izostaje aktivna pomoć u nalaženju posla za roditelje koji sami ne mogu da ga pronađu?\nDa li će zaista deca biti srećnija, da li će im se osmeh vratiti na lice ako budu imala obilnije obroke, nosila firmiranu garderobu i uživala u samoći opremljenih soba daleko od svojih roditelja, braće i sestara?\nDeca nemaju pravo na izbor, a siromašnim roditeljima u Srbiji jedino preostaje da se ljubavlju i verom bore za svoje potomstvo jer ne postoji zakon koji može da zabrani njihovu ljubav.


Autizam nije ružna reč : Inkluzija\nNa ulicama Srbije ima manje dece sa smetnjama u razvoju nego u većini zapadnih zemalja, ali to nije zbog toga što ih u Srbiji ima manje. Razlog za to je što nemaju dovoljnu podršku institucija, društva, a nekad i same porodice, da se uključe u takozvani normalan život. Novac, kojeg u Srbiji nikada nema dovoljno, značajan je za prevazilaženje brojnih prepreka sa kojima se ta deca i njihove porodice suočavaju, ali se mnogo toga može učiniti i bez mnogo novca, uz malo dobre volje i bolju informisanost svih činilaca društva i šire javnosti. To je bio i razlog da se u Beogradu 23. novembra održi informativni sastanak medija, ministarstva rada i udruženja podrške osobama sa smetnjama u razvoju.\nVelika pažnja na skupu u organizaciji BBI posvećena je senzacionalističkom izveštavanju medija o ovoj temi, budući da mediji imaju značajnu ulogu – da doprinesu spremnosti društva da prihvate različite od sebe. Njihovo loše izveštavanje može imati dalekosežne posledice – od kršenja prava dece sa teškoćama objavljivanjem njihovih imena i detaljnih podataka do prikazivanja poremećaja u negativnom kontekstu, poput isticanja da su u nekim napadima ili pljačkama učestvovale osobe sa razvojnim problemima, iako ti problemi sa sobom ne nose sklonost ka agresiji i problematičnom ponašanju.\nMediji, međutim, nisu jedini koji su zakazali u čitavom sistemu, a čak i kada objavljuju podatke koji nikako ne bi smeli da se nađu u javnosti za to uvek postoji još neko odgovoran – onaj koji je informacije dao.\nJedan od drastičnih slučajeva koji to pokazuju je slučaj maloletne Anđele, koju su roditelji smestili u dom za decu sa smetnjama u razvoju. Ona je prvo korišćena u kampanji za prikupljanje novca za dom u Kulinama, što je nedopustivo, da bi je nakon toga preuzeo otac pod nejasnim okolnostima. Potom je u javnosti objavljeno da ju je seksualno napastvovao, da je pobegla od kuće i pronađena u jednom beogradskom naselju, a nakon toga se za nju više niko nije interesovao.\nPropusta je bilo u svim segmentima, istakla je Biljana Janjić iz nevladine organizacije VelikiMali. U medijima su, između ostalog, plasirane informacije o njenoj porodici, kao i ginekološki nalazi. “Te podatke je neko morao da da”, kazala je Janjić, poručivši da je potrebna odgovornost celog društva. Nakon što je od kolege iz udruženja Živimo zajedno dobila informaciju da je mala Anđela opet smeštena u dom i da učestvuje u programima za razvoj i druženje, pažnja je posvećena drugim temama.\nRoditelji dece sa autizmom složili su se s tvrdnjom da je iskustvo u radu sa osobama sa razvojnim smetnjama i svakodnevno susretanje sa njima ključno za razbijanje predrasuda i straha, i da nijedna specijalizacija niti škola ne mogu toliko da vrede.\nU Srbiji svest o tome da su oni ravnopravni članovi društva još ne postoji, a može se izgraditi aktivizmom i davanjem pozitivnih primera u javnosti.\nJedna od prvih velikih koraka za uključivanje u društvo je obrazovanje, na šta osobe sa invaliditetom i smetnjama u razvoju sada imaju pravo u redovnim školama, ali su i dalje nedovoljno uključeni. U Izveštaju o inkluziji Vlade Srbije navodi se da je potrebno ojačati praksu uključivanja dece i povećati stručnost nastavnika.\nPrema rečima jedne majke autističnog dečaka, svako dete bi imalo koristi od okruženja vršnjaka u redovnim školama. Problem koji se pred roditelje postavlja je linija manjeg otpora kojom se rukovodi deo nastavnog osoblja. “Sve je to lepo, ali ja bih onda morala zaista da radim osam sati da bih pripremila materijale”, bilo je spontano obrazloženje koje je čula od jedne nastavnice kao “argument” protiv uvođenja dodatnih obaveza nastavnom osoblju u pogledu uključivanja dece sa smetnjama u razvoju u redovno obrazovanje.\nTa majka je u prilog uključivanju sve dece u redovno obrazovanje navela primer devojčice sa zaostatkom u razvoju, koja ne može da savlada neke osnovne računske operacije, poput množenja, ali se zato sasvim dobro “nosi” sa jednačinama, razlomcima i geometrijom – uz pomoć tablice množenja koju joj je dozvoljeno da koristi. “Da je ona u posebnoj školi, drilovali bi je i dalje da nauči napamet koliko je dva puta dva. Umesto toga, dozvolili su joj da preskoči taj korak i razvija svoje potencijale”.\nNa skupu je bila i Snežana Lazarević, koja je napisala knjigu “Moj sin Stefan” o iskustvu u školovanju dečaka sa autizmom, koja je svima na raspolaganju na ovom linku. Ona je, kako je istakla, nastala iz želje da se nastavnicima pruži što jasniji prikaz potreba njenog deteta, a objavljena je jer su stručnjaci procenili da može biti korisna i za obrazovanje druge dece.\n“Šta to znači? To znači da ukoliko jedno dete ide u redovnu školu, čiji časovi traju na primer od 8 do 12 časova, roditelj mora da napusti posao da bi ga čekao kada se završe časovi. To može i drugačije da se reši”, kazala je ona. Jedno od rešenja je da se uspostavi podrška asistenata koji dete dočekuju i vode kući.\n“Uvek polazimo od novca, novac jeste važan ali nije najvažniji”, kazala je ona, dodavši da su svi akteri važni – i ministarstvo i organizacije civilnog društva, kao i same osobe sa smetnjama u razvoju.\nOna je ukazala da se zbog nedostatka novca u državnim institucijama ne rade ni stvari koje se mogu uraditi i ocenila da bi lokalne sredine bile spremnije da se angažuju. “Mislim da će lokalne samouprave mnogo pre započeti priču zato što su male zajednice, gde se svi ljudi znaju, samo ih treba osnažiti i eventualo edukovati”, kazala je ona.\nNa skupu je ukazano da bi o izboru reči trebalo bi da vode računa svi jer pogrešan termin može da upropasti veliki napor uložen u uključivanje osoba sa smetnjama u razvoju u društvo.\nČesto se čuje da se za neke političare kažu da su autistični, ukazala je Snežana Lazarević, majka adolescenta s autizmom. “Na taj način se termin koji označava određenu vrstu teškoće ili grupu ljudi veže za nešto negativno”, kazala je ona. Takva pogrdna upotreba reči izaziva strah u trenutku kada se osoba susreće sa osobom koja ima tu dijagnozu, misleći da je reč o nečemu negativnom i nepremostivom.\nKada je o terminologiji reč, posebno treba voditi računa da se poremećaji ne označavaju kao bolest – jer bolest izaziva sažaljenje, a ono ne sme biti osnova za pronalaženje mesta u društvu za osobe sa poremećajima.\nTerminologija je značajna baš iz tog razloga – da bi se u javnosti stvorila slika da je reč o osobama koje mogu i moraju biti deo društva.


- U dokumentima koje je „Transparensi“ dobio od konsultanske kuće „Luis Berger grupa“, koja je sačinila ugovor o koncesiji, nigde nije navedeno da ugovor ne sme da se prezentira javnosti, na šta se pozivao ministar za infrastrukturu Velimir Ilić - rekao je Nenadić na konferenciji za novinare.\nOn je dodao da to potvrđuje da „nije bilo mesta opravdanju“ da se ugovor ne obelodani zbog toga što će, kako je navodio Ilić, konsultantska kuća tražiti odštetu od Vlade Srbije. Nenadić je naveo da je za sklapanje ugovora dobijena saglasnost Republičkog odbora za zakonodavstvo, koji je procenio da je taj dokument u skladu sa Zakonom o koncesiji.\nTaj odbor i nadležna ministarstva su, prema Nenadićevim rečima, krajem marta ove godine, nakon dostavljanja zahteva tadašnjeg Ministarstva za kapitalne investicije, u roku od nekoliko dana dali saglasnost da se potpiše ugovor.\nPredsednik Skupštine Vojvodine Bojan Kostreš pre dva dana je pokrenuo inicijativu da pokrajinski javni pravobranilac ispita odgovornost za sklapanje ugovora o koncesiji, navodeći da taj dokument nije u skladu sa Zakonom o koncesiji i da ga je potpisala „tehnička vlada“. beta -


Košarkaši proslavili srebro uz Šaka i Bekutu - PRess Serbia | PR PRess team\nKošarkaši Srbije proslavili su evropsko srebro sa navijačima ispred Skupštine, a potom su se preselili na reku. Do ranih jutarnjih časova nazdravljali su velikom uspehu\nKako drevni običaj srpskih sportista nalaže, posle medalje i dočeka, timski se ide na – splav.\nKošarkaši Srbije proslavili su evropsko srebro sa navijačima ispred Skupštine, a potom su se preselili na reku.\nDo ranih jutarnjih časova nazdravljali su velikom uspehu, a pevali su im Milena Ćeranić, Šako Polumenta i Ana Bekuta.\nTagoviEvropsko prvenstvo kosarkasi slavlje splav srebrna medalja\nRevolucija u tenisu – turnir bez linijskih sudija!


Hisar slavi godišnjicu manifestacijom „Gitara i još koš“ - juGmedia\nLESKOVAC – Košarkaški klub Hisar iz Leskovca i Leskovački kulturni centar organizuju koncert pod nazivom „Gitara i još koš“, povodom obeležavanja dvogodišnjice postojanja ovog kluba.\nNa koncertu, koji će biti održan sutra u 19 časova u LKC, će učestvovati članovi tog kluba: Andrija Milenković, Janko Stojanović, Vuk Veljović, Luka Gospodinov i Damir Mitrović.\nKK „ Hisar“ osnovan sa svojih 100 igrača u uzrasnim kategorijama seniora, juniora, kadeta, pionira, mlađih pionira i mini basketa. takmiče se u 2. muškoj regionalnoj ligi i regionalnoj ligi Kaošarkaškog saveza Južne Srbije.\nPredsednik kluba je Aleksandar Stefanović, profesor fizičkog vaspitanja u Trgovinsko-ugostiteljskoj školi i operativni trener košarke, direktor Papak Zvonko, dugogodišnji igrač i nekadašnji direktor KK Zdravlje, dok je sekretar kluba i trener najmlađih kategorija Stojanović Zoran Zof, diplomirani inženjer.\ngitara i još koš\nLeskovčani najbrojniji na Sajmu pogrebne opreme\nNIŠ – Prvi Sajam pogrebne i prateće opreme otvoren je na danas na Niškom sajmištu sečenjem torte u obliku mrvačkog sanduka i torte u obliku venca…\nSudeći po kajronu u Jutarnjem programu RTS-a u Nišu, Leskovcu, Dimitrovgradu i Zrenjaninu je jutros zabeležena prava paklena temperature, iako je tokom…


4.000 SPECIJALACA ĆE GA ŠTITITI, A ON IMA SAMO JEDNU ŽELJU Makron lično tražio da stane pred ovu Srpkinju!\nBEOGRAD - Zvaničnom Parizu ne smeta eventualna razmena teritorija ili promena linije razgraničenja ukoliko se Beograd i Priština o tome dogovore i to prihvate svi u regionu, poručeno je iz Jelisejske palate pred posetu predsednika Francuske Srbiji.\nKako pišu Novosti, takođe su istakli da nije ni na Francuskoj, ni na Nemačkoj, ni na EU da nameću rešenje, ali će sa svoje strane sve pokušati da dijalog ponovo započne.\nOd posete Emanuela Makrona očekuje se da osnaži emocije koje postoje između dva naroda, što će se naročito ogledati u dočeku na Kalemegdanu i predviđenom obraćanju dvojice državnika, navodi list. Oni će, uz otkrivanje obnovljenog Spomenika zahvalnosti Francuskoj, obići i spomenik braniocima Beograda, a u Jelisejskoj palati ističu da je Makron lično zatražio da se pokloni senima Milunke Savić.\n"Francuska insistira na čvrstim prijateljskim vezama sa Srbijom i na poštovanju izuzetne žrtve srpskog naroda u Prvom svetskom ratu. Istovremeno, izražavamo želju za prevazilaženjem nerazumevanja iz 1999. godine", navode u Jelisejskoj palati.\n*FOTO: KANCELARIJA PREDSEDNIKA, PREDSEDNIŠTVO\nU Jelisejskoj palati, takođe, ističu i da predsednik Makron u Srbiju dolazi s porukom da je Srbiji mesto u EU i da Francuska podržava evropske integracije naše zemlje. Preciziran je stav da proces proširenja i unutrašnja reforma EU treba da teku paralelno, što je pozicija koju zastupa i Berlin.\nU Parizu, pišu Novosti, mnogo očekuju od ove posete u pravcu jačanja bilateralnih odnosa, ističući takođe da to nije zamena za evropski put.\nKada je reč o odnosu Srbije i Rusije, u Parizu naglašavaju da u potpunosti razumeju postojanje ovih tradicionalno jakih veza.\n"I Francuska nastoji da obnovi veze sa Moskvom. Nema razloga da nam to smeta. U regionu su sve prisutnije i Kina i Turska , ali mi ne gledamo kako to da smanjimo, već kako da ojačamo naše prisustvo"", ističu izvori u Jelisejskoj palati.\nPolitika piše da će tokom posete francuske delegacije, pored političkog segmenta, posebna pažnja biti posvećena poeziji i muzici koje svedoče o trajnosti srpsko-francuskih odnosa .\nTokom posete i sporazumi o vojnoj saradnji\nMakron u ponedeljak stiže u posetu Beogradu, a tokom njegovog boravka Srbija i Francuska potpisaće 20 sporazuma, od kojih je pet iz oblasti naoružanja i vojne opreme. Pomoćnik ministra odbrane u Sektoru za materijalne resurse, Nenad Miloradović, rekao je na RTS da Srbija i Francuska imaju potpisan sporazum o strateškom partnerstvu i da već sarađuju. Podseća I da su nabavljeni "Erbasovi" helikopteri. Pre dve godine od francuskih proizvođača nabavljeno je više stotina optoelektronskih uredaja, a Miloradović ističe da se saradnja odnosi na proizvode najvišeg tehnološkog nivoa.\nKada je reč o nabavci novih sistema naoružanja, Miloradović navodi da je konkretno reč o PVO sistemu "mistral" za koji kaže da je jedan od najboljih u svetu. Planirano je da se taj sistem integriše u sistem PASARS čime će se sposobnost Vojske Srbije značajno podići. Srbija i Francuska zajedno učestvuju i u mirovnim misijama.


Nogolopta.com | Page 19\nEnis Nadarević ugrizao protivnika tokom meča (VIDEO)\nAjdin T 9 mars, 2014\tIno-nogomet, Reprezentacija BIH Kommentering avstängd\nBosanski vezista Enis Nadarević iz italijanskog drugoligaša Barija je na jučerašnjem meču protiv Lanćana isključen jer je ispred sudije zgrabio zubima rivala za nogu i automatski je zaradio isključenje. Tekst bez intervencija prenesen sa: mozzartsport.com Luis Suarez je najpoznatiji primer „kanibalizma“ u svetu fudbalu, pošto je u dva navrata ujedao svoje rivale na terenu, a sada je izgleda i jedan Bosanac krenuo stopama Urugvajca. Italijanski ...\tOpširnije »\nRemi Kosova pred punim tribinama\nAjdin T 7 mars, 2014\tIno-nogomet, Nogomet u regionu Kommentering avstängd\nNogometna reprezentacija Kosova odigrala je prvu službenu utakmicu. Susret Kosova i Haitija završio je 0:0 na stadionu Adem Jašari u Kosovskoj Mitrovici. Utakmicu je pratilo više od 17 hiljada ljudi. Utakmica se igrala bez ikakvih državnih obilježja, niti su intonirane himne. Susret je pratilo više od 100 novinara, a predstavnici medija su došli iz Brazila, Francuske, Finske, Njemačke… Podsjetimo, FIFA je početkom godine dozvolila Kosovu da igra prijateljske utakmice, ali ...\tOpširnije »\nVideo analiza: Sve mane Papetovog sistema\nIsmet Tursic 6 mars, 2014\tKolumna, Reprezentacija BIH Kommentering avstängd\nNakon pregledane reprize onog anti-nogometa koji su nasi reprezentativci sinoc pokazali mozemo slobodno reci da nas strucni stab apsolutno nista nije naucio od svih dosadasnjih poraza i da nam se redovno desavaju iste greske a sve to zahvaljujuci samoubilackom sistemu sa pretrpanom veznom linijom i sa dva centarfora od kojih jedan ima zadatak da ”glumi” krilo. Igrajuci u sistemu sa ...\tOpširnije »\nAnaliza poraza: Egipat – BiH 2-0\nIsmet Tursic 5 mars, 2014\tKolumna, Nogolopta, Reprezentacija BIH Kommentering avstängd\nKazu da slika govori vise od hiljadu rijeci. E pa recemo ovako, na fotografiji je nas najbolji igrac veceras… Opširnije »\nGDJE SU DANAS FUDBALERI KOJI SU NOSILI DRES ŽELJE, SARAJEVA, ČELIKA…?\nIsmet Tursic 5 mars, 2014\tBeHa Sport, Historija nogometa u BiH i regionu Kommentering avstängd\nPamtite li vrijeme u kojem je zenički Čelik dominirao bh. klupskim fudbalom, u kojem je visočka Bosna bila strah i trepet za sve klubove u ligi, te one gradske derbije u prvim godinama nakon agresije na BiH na kojima je redovno bilo više od 20.000 navijača? Ako pamtite ovo vrijeme, sigurno pamtite i fudbalere koji su obilježili naš bh. klupski ...\tOpširnije »\nIzvučeni parovi 1/4 finala Kupa BiH\nHaris Beganovic 4 mars, 2014\tBeHa Sport Kommentering avstängd\nDanas u 12:00 sati, u Hotelu Park, izvučeni su parovi 1/4 finala Kupa BiH. Prvi par: Široki Brijeg – Olimpic Drugi par: Željezničar – Sarajevo Treći par: Čelik – Velež Četvrti par: Mladost – Zrinjski Prve utakmice se igraju u srijedu 12. marta u 15 ili 18 sati. Revanš utakmice se igraju 26. marta u 15:30 ili 18:30. Prošlogodišnji pobjednik Kupa BiH ...\tOpširnije »\nIsmet Tursic 4 mars, 2014\tReprezentacija BIH Kommentering avstängd\nSafet, otac Sanjina Prcića koji igra Sochauxu, u razgovoru za portal Klix.ba iznio je razloge zbog kojih su on i njegov sin razočarani i zbog čega se prvotimac francuskog prvoligaša nije pojavio danas na okupljanju mlade reprezentacije BiH u Vogošći. Sanjin je prošao sve mlađe selekcije reprezentacije, od U17 do U21. Državni dres nosio je pet godina i postao jedan ...\tOpširnije »\nAnaliza: Neki novi ”faraoni”\nSva ova desavanja oko repke odnosno oko famoznog ”kafenisanja” u Innsbrucku malo su bacila u drugi plan samu utakmicu tako da i ova nasa analiza dobrano kasni. Dakle, na redu je da ukrstimo koplja sa Egiptom. Nakon pokusaja da ozbiljnije ocijenim i procijenim naseg protivnika ne mogu se oteti dojmu da je stanje u njihovoj repki priblizno situaciji na njihovoj ...\tOpširnije »\nStranica 19 od 58« Prva...10«1718192021\t»\t304050...Zadnja »


Komisija za finansijsku podršku učenicima raspisala je konkurs za dodelu finansijske podrške učenicima i studentima sa teritorije grada Čačka, čije se studije finansiraju iz budžeta Srbije za školsku 2015/2016. godinu. Konkurs je otvoren zaključno sa 30. novembrom.\nUčenici i studenti uz prijavu na konkurs treba da dostave potvrdu škole ili fakulteta o upisanoj godini i o postignutim rezultatima u učenju i fotokopiju lične karte.\nZa isplatu jednokratne finansijske pomoći, studenti treba da prilože potvrdu fakulteta o ostvarenom broju bodova na prijemnom ispitu kao i potvrdu o upisanom fakultetu, kao i fotokopiju lične karte i indeksa. Učenici treba da prilože potvrdu da su redovni učenici i dokaz o ostvarenim rezultatima na takmičenju.


Akcija protiv zabrana u Novom Sadu | Autonomija\nAkcija protiv zabrana u Novom Sadu\nAkcija protiv zabrana u Novom Sadu u subotu u 18h, Univerzitetski kampus: Ćuti i ne mešaj se!\nProtestna akcija „Ćuti i ne mešaj se“ biće održana u Novom Sadu u subotu, 19. oktobra, povodom sve većeg broja različitih zabrana koje poslednjih meseci doživljavaju građani Novog Sada.\nAkcija će simbolično početi u Studentskom gradu Novosadskog univerziteta, na mestu gde je trebalo da se održi nedavno zabranjeni studentski festival „Kampus fest“.\nKako je najavljeno, građani će se okupiti u 18 sati, a zatim krenuti ka klubu „Fabrika“, gde će biti odžana otvorena debata i protestni koncert bendova „Neozbiljni pesimisti“ i „Zbogom Brus Li“.\nOrganizatori su pozvali sve studente i građane koji „još uvek veruju u kulturu i u zabranama vide problem“ da pokažu da žele da se umešaju, iznesu probleme i moguća rešenja.\nAkciju organizuju nevladina organizacija „Kampus fest“, Studentski kulturni centar Novi Sad, Vojvođanski građanski centar i Inicijativa mladih za ljudska prava.\nNovi Sad se već neko vreme suočava sa zabranama, pogotovo akcija koje organizuju mladi, koje su počele još 2012. godine kada je aktivistima Društvenog centra zabranjeno da prilaze napuštenoj kasarni „Arčibald Rajs“ i pretvore je u javni prostor.\nPoslednjih meseci zbog zabrana preti zatvaranje novosadskom klubu Kulturna razmena (Culture Exchange), prošle nedelje zabranjen je studentski „Kampus fest“, a poslednjih dana novosadski umetnici skidaju svoje izložbe iz galerija iz protesta protiv cenzure umetničkih dela.


Izvršni komitet SNSD odlučio: Od ponedjeljka obustava javnih promotivnih aktivnosti i skupova | BL Portal\nIzvršni komitet Saveza nezavisnih socijaldemokrata (SNSD) donio je odluku o obustavljanju promotivnih aktivnosti i skupova u okviru kampanje “Okupljanje za Srpsku” za predstojeće lokalne izbore zbog pogoršane epidemiološke situacije u Republici Srpskoj i BiH.\nObustava stupa na snagu u ponedjeljak, 26. oktobra od sedam časova i trajaće do 2. novembra, kada će Izvršni komitet ponovo razmotriti aktuelnu epidemiološku situaciju i donijeti odluku o daljim mjerama, saopšteno je iz Glavnog izbornog štaba SNSD.\n“Težište kampanje u toku perioda važenja ove odluke prebaciće se na digitalnu kampanju, kao i na lični kontakt sa biračima ostvaren kroz veći broj kontakata u malim grupama striktno vodeći računa o epidemiološkim mjerama”, pojašnjava se u saopštenju.\nKandidati i opštinski/gradski izborni štabovi dobiće od Glavnog izbornog štaba detaljne instrukcije o načinu vođenja kampanje tokom perioda važenja odluke Izvršnog komiteta, navodi se u saopštenju koji je potpisao predsjednik Glavnog izbornog štaba SNSD Srđan Rajčević.\nTags: izbori, Izvršni komitet, obustava, Promotivni skupovi, SNSD


FoNet portal :: Pretraga / tagId=30123 / position=10\nTag: premijer, Pogodaka: 158\nZloupotreba crkvenih tema\nUvrede na račun Crkve koje iznosi predsednik Crne Gore Milo Đukanović nikako ne doprinose stabilnosti i napretku države čiji je on predsednik, saopštila je Mitropolija crnogorsko-primorska.\nSNS Kurtijev koalicioni partner\nGeneralni sekretar Narodne stranke Stefan Jovanović izjavio je da je vlast predsednika Srbije Aleksandra Vučića prva u istoriji koja je dozvolila da srpski grb i zastava na Kosovu i Metohiji budu prelepljeni na registarskim tablicama i da sve "nacionalne poraze za koje je odgovorna pokušava da prikaže kao pobede i lavovsku borbu".\nRazgovori o rekonstrukciji\nPremijer Crne Gore Zdravko Krivokapić počinje razgovore sa predstavnicima partija parlamentarne većine o najavljenoj rekonstrukciji Vlade, a za petak su planirani odvojeni sastanci sa delom njih, saznaju Vijesti.\nMinistar unutrašnjih poslova Aleksandar Vulin izjavio je danas da je premijer Kosova Aljbin Kurti u pravu kada kaže da je najveći problem Kosova predsednik Srbije Aleksandar Vučić, jer dok Vučić vodi Srbiju Kosovo nije i neće biti država.\nKurti loše upravlja krizom\nPredsednik opozicione Alijanse za budućnost Kosova (ABK) Ramuš Haradinaj osudio je kao neadekvatno reagovanje kosovske vlade u vezi sa situacijom na severu Kosova i Metohije, piše Gazeta ekspres.\nVučić i Kurti u Briselu?


Igrači Olimpijakos mogli bi da se takmiče samo na jednom frontu u predstojećoj sezoni\nNezadovoljni suđenjem u Grčkoj, čelnici kluba sa Pireja odlučili su da bojkotuju utakmicu plejofa sa Panatinaikosom prošle sezone. Time su prekršili pravila koja je postavio Grčki košarkaški savez, pa su kažnjeni oduzimanjem svih osvojenih bodova u toku sezone. Ovako je izgledala utakmica na kojoj se Olimpijakos nije pojavio.\nOlimpijakos je tako završio poslednji, pa je ispao u drugu ligu, ali rukovodeći u klubu to nisu hteli da prihvate, pa su izjavili da će u tom takmičenju učestvovati, ali sa B timom, u kome se trenutno nalazi veliki talentat srpske košarke Aleksej Pokuševski.\nMlada nada Olimpijakosa i Srbije, Aleksej Pokuševski\nOlimpijakos se na tu odlukom odlučio ubeđen da će, u najgorem slučaju, moći da nastupaju u ABA ligi, budući da Jadranska liga ima sklonost ka primanju država koje su van originalnog reona takmičenja (poput Nimburka iz Češke i Makabija iz Izraela). Na njihovu nesreću, Atinjani su ovaj put naleteli na zid u svom pokušaju, imajući u vidu da čelnici ABA lige nisu žejni proširenja. Kao što su istakli posle poslednjeg sastanka, prijave Olimpijakosa, Panatinaikosa i Bnej Herzlije su odbijene.\n- Posle kontruktivne višesatne diskusije, klubovi su se dogovrili da moramo prvo da ispoštujemo važeće normativne akte ovog takmičenja kako bi održali principe na kojima je ovo takmičenje sagrađeno. ABA je razmotrila zahteve dva grčka i jednog izraelskog kluba, ali su njima falila dokumenta, i to dokumenta koja moraju biti odobrena kod državnih saveza. Nijedan od ova tri kluba takvu papirologiju nije predao. Naš prioritet je napredak, promocija i razvoj košarke širom regiona i sa tog puta nećemo skretati - istakli su iz ABA lige.\nKK Crvena zvezda, KK Olimpijakos\nDok Jadranska liga Olimpijakosu pravi probleme, Evroliga se trudi da im ovu izuzetno tešku situaciju olakša, što se mnogim timovima već sviđa. Predsednik Bartomeu prihvatio je činjenicu da je situacija oko atinskog kluba nastala usled nekošarkaških razloga, pa im je dozvolio da se takmiče uprkos ispadanju iz lige.\nOlimpijakos nije završio sa grčkim sudstvom, još uvek čekaju odluku arbitražnog suda o tome dali će biti poništeno poslednje kolo lige i plejof, ali šanse za tako nešto su manje-više nepostojeće pošto su čelnici grčkog saveza već najavili da plejof neće poništiti.\nRat između dva kluba iz prestonice "Elade" mogao bi nehotice da rezultira promenama u Evroligi, koja planira da uvede provizije poput ove za Olimpijakosov učešće u normalnu praksu.\nRivalstvo između dva atinska kluba prevazišlo je biloskoro sve što smo dosad videli u istoriji evropske košarke\nOstali Evroligaši već brinu zbog toga što će crveno-beli imati rasterećen raspored koji će im omogućiti da se potpuno posvete Evroligi, ali nije Olimpijakos samo profitirao od svoje odluke. Kako se procenjuje, klub će ostati bez gotovo 20% prihoda zbog istupanja iz domaćeg takmičenja, ali to vlasnike kluba nije obeshrabrilo u njihovoj odluci.\nPanajotis i Jorgos Angelopulos govorili su o tome koliko je ova sezona važna za Olimpijakos, tvrdeći da samo razmišljaju o Evroligi.\n- Nadamo se uspešnoj sezoni u Evroligi. Igrači vredno rade, ceo tim nam je na okupu posle Mundobasketa, a ova sezona biće istorijska za klub pošto ćemo se nadmetati samo u elitnom evropskom takmičenju - istakao je Panajotis Angelopulos.\nNjegov brat govorio je o uticaju koji će njihova odluka imati na evropsku košarku.\n- Kao što je moj brat već rekao, ovo će biti sezona puna istorijskog značaja za Olimpijakos. Sudbina evropske košarke mogla bi da se promeni ove godine, a o Grčkoj da ne pričamo. Rekli smo da ćemo ovo izgurati do kraja i to smo uradili, odavde nema nazad - dodao je Panajotisov brat Jorgos.\nVlasnici Olimpijakosa, braća Angelopulos, uvereni su da su doneli najbolju moguću odluku za klub\nVlasnici grčkog velikana moda su uvereni da su doneli pravu odluku, ali će početak sezone pokazati dali su bili upravu. Do tad, Nikola Milutinov i njegovi saigrači skoncentrisaće se na pripreme za Evroligašku košarku kako bi to radili svake sezone, pa nek im je bog u pomoći.


RTCG - Radio Televizija Crne Gore - Nacionalni javni servis :: Društvo :: Ministarstvo i CANU će čvršće sarađivati\nŠEHOVIĆ - VUKČEVIĆ 17. 02. 2017. 19:19 >> 18:55 0\nŠEHOVIĆ - VUKČEVIĆ\nMinistarstvo i CANU će čvršće sarađivati\nObjedinjavanje kapaciteta u oblasti obrazovanja kroz intenzivniju saradnju Ministarstva prosvjete i Crnogorske akademije nauka i umjetnosti od velikog je značaja za razvoj crnogorskog društva, zaključeno je na današnjem sastanku ministra prosvjete Damira Šehovića i predsjednika CANU, akademika Dragana K. Vukčevića.\nŠehović je ocijenio da je ovaj susret način da se pokaže novi pristup u komunikaciji između dvije institucije i kao rezultat sastanka najavio potpisivanje Sporazuma o saradnji Ministarstva prosvjete i CANU koji će predstavljati okvir za buduće zajedničko djelovanje.\nMinistar je naglasio da se objedinjavanje kapaciteta dviju institucija može usmjeriti na bolje korišćenje fondova Evropske unije. On je, takođe, izrazio uvjerenje se kroz organizovanje okruglih stolova na temu legislative i ostalih društveno aktuelnih problema može dati veliki doprinos razvoju društva. Kao jedan od mogućih zajedničkih projekata Šehović je pomenuo i eventualno osnivanje fonda za talentovane studente i mlade istraživače.\nVukčević je izrazio zadovoljstvo zbog posjete ministra prosvjete i rekao da su ovakvi susreti značajni jer pružaju mogućnost planiranja elita u oblastima obrazovanja i nauke.\nOn je istakao da bi zajednički projekti izdanja i naučni skupovi bili "dobra prilika da se neka umna riječ o razvoju Crne Gore čuje, objedini i postane realnost“, i dodao da vjeruje u "neko buduće vrijeme koje će otvoriti nove prostore sa kojih ćemo i mi bolje vidjeti svijet i svijet bolje sagledati nas“.\nDamir Šehović CANU Ministarsvo prosvjete Dragan Vukčević


Pao dnevni red - mojusk.ba\nNa današnjoj redovnoj sjednici Skupštine USK nije bilo većine za usvajanje dnevnog reda, prema tome pao je i prijedlog za Budžet Unsko-sanskog kantona u 2017 godini. Vlada USK je manjinska, za dnevni red opet su imali polovinu od 30 glasova.\nNakon prekida zatražena je nova sjednica kolegija koja je zakazala za večeras vanrednu sjednicu samo zbog pisma namjere Arapske kompanije za kupovinom Drvne industrije Sanica, te bi poslanici zbog hitnosti u njihovom pismu namjere, mogli ipak usvojiti da se produži legitimitet upravljačkim strukturama u USK šumama kako bi mogli Drvnu industriju u Sanici prodati/iznajmiti zainteresovanim investitorima.\nPodsjećamo, Vlada i USK Šume kupile su DI Sanicu iz stečaja po cijeni većoj od 2 miliona maraka, a nezvanično saznajemo da Arapi nude manji iznos ali uz obećanje o zapošljavanju preko 200 radnika.\nBihać: Do nedjelje akcija kastracije i sterilizacije pasa lutalica


Oni su momci za sve zadatke: Ruska avijacija obeležava svoj dan - Sputnjik Srbija\n06:41 23 Februar 2019\nOni su momci za sve zadatke: Ruska avijacija obeležava svoj dan\n08:05 12.08.2018 (osveženo 15:27 12.08.2018) Preuzmite kraći link\nRuski vojni piloti obeležavaju svoj profesionalni praznik — 106. godišnjicu formiranja Ratnog vazduhoplovstva Rusije.\nMoskva u razvoj avijacije ulaže velika sredstva što omogućava ovim snagama da realizuju sve zadatke koje se nalaze pred njima, izjavio je komandant Ratnog vazduhoplovstva Rusije Andrej Judin.\n„Država ulaže mnogo u Vazdušno-kosmičke snage, između ostalog u Ratno vazduhoplovstvo. Dobićemo novu avijacionu tehniku, precizna sredstva gađanja koja nam omogućuju da ispunjavamo državne zadatke, uključujući i borbu protiv terorizma“, rekao je on.\nNa internetu se pojavio snimak na kojem iranska vojska presreta i spušta američki dron u Iraku, nakon čega Amerikanci uništava bespilotnu letelicu.\nAmerička vojna korporacija „Lokid Martin“ predstavila je novi avion F-21 koji će biti napravljen samo za vojsku Indije.


Republika / Komentari / Malčanski berberin 16. dan izbegava hapšenje: Manijak ima saučesnika koji mu pomaže da se krije?\nMalčanski berberin 16. dan izbegava hapšenje: Manijak ima saučesnika koji mu pomaže da se krije?\nsubota, 4. 1. 2020.| 05:42\nMalčanski Berberin već 16. dan uspešno izbegava hapšenje policije! Kako Srpski telegraf saznaje, policija ne isključuje mogućnost da Ninoslav Jovanović (46), osumnjičenom za otmicu 12-godišnje Monike Karimanović, koja je pronađena u nedelju u napuštenoj kući u selu Pasjača, ima saučesnika koji mu pomaže u veštom skrivanju od brojnih policajaca koji tragaju za njim!\nNOVA NESREĆA KOD MLADENOVCA: Automobilom pokosio tinejdžera, dečak preminuo na licu mesta\nHOROR! PRONAĐENO TELO ŽENE U DUNAVU: Sumnja se da je to Milica koja je ubila sestru\nSUTRA PRESUDA MALČANSKOM BERBERINU: Konačno će biti poznata sudbina monstruma Ninoslava Jovanovića!\n- petak, 26. 2. 2021. u 22:21 0\nPripadnici Ministarstva unutrašnjih poslova u Beogradu odredili su zadržavanje D. Ž. (64) zbog postojanja osnova sumnje da je izvršio...\nKAVČANI SRUŠILI VLADU AUSTRIJE: Šokantna saznanja austrijskih medija o moći mafijaša sa Balkana!\n- petak, 26. 2. 2021. u 20:57 0\nJulijan Hesentaler, koji je u Austriji postao poznat po aferi "Ibica", rođen je u Srbiji, pripadnik je jedne navijačke grupe FK Partizan i...\nU beogradskom naselju Batajnica došlo je do tragedije kada je muškarac zapalio kuću u kojoj je...\nDa je novac ono što putnici najčešće ne prijavljuju na granici, mada uglavnom dolaze iz...


'Đavoli' tope sneg (VIDEO) - Vesti 025info - Apatin, Sombor, Kula, Odzaci :: www.025info.rs\nJedna od najvažnijih sportskih tema prethodnih dana bila je izbor novog rukovodstva OFK Mladost. Novi predsednik Mladosti je Milutin Mačkić koji je na toj funkciji Zorana Ćuluma, dok su članovi Upravnog odbora Željko Džakula, Željko Zorić, Rade Čugalj i Rade Bubulj.\nOdlučeno je da UO ubuduće broji od 5 do 15 članova, a najvažniji zadatak nove uprave biće svakako finansijska konsolidacija kluba.\nO ovo temi pisali smo prethodnih dana opširno, a kao što smo i obećali spremili smo i video materijal sa sednice:\nFudbaleri Mladosti počeli su pre desetak dana pripreme za nastavak sezone u Područnoj ligi. Apatinci su trenutno trećeplasirana ekipa na tabeli, ali sa realnim izgledima da do kraja sezone osvoje prvo mesto. Igrački kadar pojačali su Rađenović, Uzelac i Knežević, a nije isključeno da do početka šampionata još neko dođe u redove "đavola".\nU kakvoj atmosferi protiče početak priprema Apatinaca, i šta u nastavku sezone očekuju trener Bačić i fudbaleri Knežević i Ševarac pogledajte u našoj foto-galeriji i u sledećem video prilogu:


Naslovna strana za utorak, 18. april 2017. godine\nBeta 18. aprila 2017. 09:15\nBeogradski dnevni listovi na naslovnim stranama danas pišu o izboru novog predsednika Vlade Srbije, protestima „Protiv diktature“ i zahtevima i vlasti i učesnika protesta za smenama u RTS-u, kao i o deci iz Srbije koja su zadržana na kiparskom aerodromu, s kojeg su se vratili u Beograd rano jutros.\nALO – „Noletov stric konzul u Monte Karlu“ o tome da je Vlada Srbije 6. aprila imenovala Gorana Djokovića za konzula u Monte Karlu.\nBLIC – O zahtevima vlasti i opozicije za smenama u Radio televiziji Srbije list na naslovnoj strani citira direktora javnog servisa: „Bujošević: Raduje me što su svi ljuti na RTS“. Reakcije premijera Srbije Aleksandra Vučića i ministra za rad, zapošljavanje, boračka i socijalna pitanja Aleksandra Vulina prenete su pod naslovima „Vučić: Smenjuju institucije, a ne Vulin i ulica“ i „Vulin: Ja nisam na ulicama, ali tražim smenu“.\nVEČERNJE NOVOSTI – Pod naslovom „Kiprani zarobili srpsku decu“ list piše o grupi dece beogradskog KUD „Izvor“ koja su zadržana na aerodrom u Larnaki jer grčki carinici nisu hteli da ih puste na turski deo ostrva.“Ponovljeni izbori, još veća pobeda Vučića“ o rezultatima ponovljenih izbora na tri biračka mesta. „Tači uzalud vrbuje Srbe za ‘vojsku'“, kaže direktor kancelarije za KiM Marko Djurić.\nDANAS – Povodom zahteva Vojnog sindikata, pod naslovom „Nema novca za povećanje plata vojnicima“, list konstatuje da obećanja premijera predstavljaju „demagogiju“. Pod naslovom „Večeras očekujemo najmasovnije proteste“, list citira jednu učesnicu demonstracija koje su organizovane svakodnevno od proglašenja rezultata predsedničkih izbora 3. aprila.\nINFORMER – „Srbija dobija S-300“ o tome da Rusija namerava da isporuči Srbiji taj protivvazdušni sistem pod posebnim uslovima. List piše da se sprema radikalizacija „Protesta protiv diktature“ -„Blokiraće Gazelu, udariće na Informer“\nKURIR – Pod naslovom „Slobin život u zatvoru“ list objavljuje detalje o zatvorski danima bivšeg predsednika Srbije i Jugoslavije Slobodana Miloševića. „Dragica hitno primljena na VMA“ list piše da je u tu medicinsku ustanovu supruga predsednika Tomislava Nikolića, Dragica Nikolić primljena zbog problema sa bubrezima.\nPOLITIKA – O situaciji u Turskoj posle referenduma „Erdoganova sabotaža demokratije“. O administraciji Evropske unije „Život medju zvezdicama za 55.000 evrobirokrata“. List analizira i odnose SAD i Severne Koreje, a tekst je najavljen naslovom „Kim Džong Un dobio rundu“.\nSRPSKI TELEGRAF – Pod naslovom „Putin sprema S-300, Lukašenko šalje Buk“ list piše da Rusija i Belorusija daju oružje Srbiji. „Policija ubila Kneleta zbog Draškovića“ list piše zbog čega posle 25 godina nije razjašnjeno ubistvo Aleksandra Kneževića Kneleta.


Skobelev šampion regiona, Anja i Emilija do međunarodnih titula // Domaća scena // Teniski Savez Srbije\nDatum objave: 21.05.2019. // Kategorija: Domaća scena\nTeniseri Teniske akademije Živković (TAŽ) su ovog vikenda bili najuspešniji u regionu. Juče je u Nišu na terenima TAŽ-a završeno prvenstvo Teniskog saveza istočne Srbije u kategoriji do 16 godina. Šampion regiona je Stefan Skobelev (TAŽ). On je u finalu savladao klupskog druga Nikolu Cvetanovića, rezultat je bio 2:1 u setovima (2/6, 6/2, 6/4). I treće mesto je pripalo teniseru niške akademije Mateji Miloševiću.


Zlatarsko jezero: Vizitorski centar dobija vodu za piće\nwestinfo.rs (Ž. Dulanović) 19. децембар 2013. године Туризам Екологија Коментари\nVizitorski centar na Zlatarskom jezeru (foto: zlatarfest.rs)\n„Rezervat Uvac“ uspeo je da obezbedi vodu za piće za Vizitorski centar na Zlatarskom jezeru, pa će ovaj reprezentativni objekat sagrađen pre dve godine u Kokinom Brodu konačno na proleće otvoriti vrata za turiste.\nZbog toga što su meštani odbili da ustupe deo Lečića vrela, objekat će se uz pomoć cisterni napajati vodom sa gradskog vodovoda, a izgradnju rezervoara sa 1,7 miliona dinara finanisraće resorno Ministrstvo prirodnih resursa i rudarstva.\n- Za dopremanje vode sa gradskog vodovoda trebaće nam 80 hiljada dinara godišnje. Sredstvaima koja smo Mesnoj zajednici Vraneša nudili za priključak na Lečića vrelo moćićemo da obezbedimo vodu za pet turističkih sezona, a da za to vreme pronađemo alterativno izvorište za napajanje objekta – kaže direktor „Rezervata Uvac“ Branko Bjelić.\nNa izvorište Lečića vrelo priključeno je oko 240 domaćinstava iz Vraneša, Kokinog Broda i Radoinje. U sušnim mesecima ona međutim kubure sa suvim slavinama jer zbog dotrajale kaptaže u nepovrat se prosipa gotovo polovina vode sa izvorišta.\n- U zamenu za priključak ponudili smo da saniramo kaptažu i da vodu koja otiče sprovedemo u vodovod kako bi tri sela konačno rešila problem. Deo meštana se međutim usprotivio načelnom dogovoru sa savetom Mesne zajednice, pa smo morali da tražimo novo rešenje – kaže Bjelić.


Milan Nešić | 31. jul 2020.\nTa informacija prvobitno je izazvala burnu reakciju većine entiteta koji su se našli na spisku, poput Nezavisnog udruženja novinara Srbije (NUNS), Udruženja novinara Srbije (UNS), portala Centar za istraživačko novinarstvo (CINS), Balkanske istraživačke mreže (BIRN), Mreže za istraživanje kriminala i korupcije (KRIK) i drugih, kao i predstavnika civilnog sektora koji su zajednički ocenili da se radi o pritisku na deo javnosti koji ukazuje na korupciju u redovima vlasti, političku torturu ili kršenja ljudskih prava.\nEvropska unija i Sjedinjene Države zatražile su od srpskih vlasti razjašnjenja o proveri koju je najavila Uprava – a Fridom haus, nevladina organizacija sa sedištem u Vašingtonu, upozorila je da postojanje spiska ostavlja utisak otvorenog i sistematičnog napada na kritiku.\n“Imajući u vidu da objavljena lista sadrži imena poznatih i poštovanih istraživačkih medija, organizacija za zaštitu ljudskih prava, novinara i aktivista, ostavlja se utisak otvorenog i sistematičnog napada na kritiku – pre nego kredibilne istrage izolovanog incidenta”, navela je Sofija Orlovski, programska menadžerka za Evropu i Evroaziju Fridom hausa, u pisanoj izjavi Glasu Amerike.\nTri dana pošto je lista obelodanjena – predsednik Srbije Aleksandar Vučić ustvrdio je u četvrtak da inicijativa Uprave za sprečavanje pranja novca, kako je rekao, predstavlja najobičniju proveru, kao i da se ne radi ni o kakvom pritisku na civilni sektor i medije.\n“Nije reč o bilo čemu posebnom. Ali uvek je politika u pitanju. Da dignemo dreku kako smo ugroženi pa ćemo da dobijemo nešto više para od donatora. I to je tako trideset godina“, rekao je Vučić.\nPre njega obrazloženje je ponudio Siniša Mali, ministar finansija u tehničkom mandatu, koji predvodi resor u čijem sastavu je Uprava za sprečavanje pranja novca.\nInače, Mali je 2016. godine, dok je bio na funkciji gradonačelnika Beograda, i sam bio pod istragom Uprave za sprečavanje pranja novca u postupku koji je pokrenula Agencija za borbu protiv korupcije. Učinila je to reagujući na istraživačke tekstove portala KRIK (medija koji se našao na listi Uprave) u kojima je ukazano na sumnje da je Siniša Mali bio umešan u kupovinu 24 apartmana na bugarskom primorju. Više tužilaštvo je u njegovom slučaju donelo odluku da ne pokrene istragu za pranje novca.\n“Nisam iznenađen što smo se našli na spisku Uprave za sprečavanje pranja novca jer smo se i godinama ranije, kao i druge naše kolege, nalazili na meti različitih državnih institucija koje su korišćene za vršenje pritiska na novinare”, kaže za Glas Amerike Stevan Dojčinović, urednik Mreže za istraživanje kriminala i korupcije i višestruko nagrađivani istraživački novinar.\nOno što ga, međutim kako kaže zbunjuje, je to što su se KRIK i ostali našli pod istragom Uprave za sprečavanje pranja novca.\n“Ne mogu da nađem nikakvu vezu sa poslom koji radimo, kao i ostalih organizacija koje su na spisku, sa predmetom rada Uprave. Teško da je bilo koja od njih mogla biti upletena u pranje novca – još manje u finansiranje terorizma”, ukazuje Dojčinović urednik medija koji je od nastanka objavio na desetine tekstova u kojima je ukazivano na ozbiljne koruptivne sumnje povezane sa čak nekoliko aktuelnih državnih funkcionera.\nOsim istraživanja o mogućim nepravilnostima u kupovini dvadeset četiri stana na bugarskom primoriju – priči čiji je jedan od glavnih aktera bio političar Siniša Mali – KRIK se bavio i metodama kojima se 2017. Aleksandar Vulin, ministar odbrane u tehničkoj vladi Srbije, koristio prilikom unosa u Srbiju 205.000 evra, pošto je prema sopstvenom priznanju toliku količinu novca dobio na poklon od tetke koja živi u Kanadi – koje je iskoristio za kupovinu stana.\nInače, prema tada važećem zakonu, 10.000 evra bila je najveća novčana suma koju je mesečno bilo moguće unetu u Srbiju – bez obaveze prijave nadležnima.\n“Korišćenje optužbi za pranje novca ili terorizam protiv nevladinih organizacija i kritičara vlasti nije ništa novo”, ukazala je Sofija Orloski iz Fridom hausa – nevladine organizacije koja se bavi proučavanjem i zagovaranjem demokratije, političkih sloboda i ljudskih prava.\nTo je redovna pojava u evroazijskim totalitarnim državama koje teže da ućutkaju nezavisne posmatrače i oponente – najzastupljenija u Rusiji, ali i Turskoj, Kazahstanu ili Tadžikistanu. Vlasti Srbije su tu navodnu istragu pokrenule protiv grupa i pojedinaca koji su otvoreno ukazivali na izraženu korupciju zvaničnika vlasti i kritikovali nazadovanje Srbije na polju ljudskih prava”, podvukla je za Glas Amerike Orloski.\nTime, kako navodi, vlasti Srbije jasno ukazuju na poziciju koju zastupaju.\n“Koristeći se mehanizmom sprečavanja pranja novca za zastrašivanje civilnog društva koje ima važnu ulogu nezavisnog posmatrača – vlasti Srbije iskazuju jasan prezir prema svojoj posvećenosti iskorenjivanja korupcije”, smatra ova nevladina aktivstkinja.\nU korpusu entiteta na listi nalaze se i one organizacije koje su decenijama unazad, ali i tokom ratnih sukoba na području bivše Jugoslavije, pozivale političare u Srbiji na mir, suočavanje sa prošlošću i zadovoljenje tranzicione pravde.\nTo su, uz razvoj demokratije i građansko obrazovanje, ciljevi koje od svog nastanka 1996. zastupaju i promovišu Građanske inicijative.\n“Iz svih zvaničnih obraćanja, što vršioca dužnosti Uprave, ministra finansija, nismo dobili odgovor zbog čega postoje osnovi sumnje koji nas povezuju sa pranjem novca i finansiranjem terorizma. Sa tim u vezi iskoristićemo sva pravna sredstva koja su nam na raspolaganju da to saznamo u nekim zvaničnim postupcima. Trenutno se u vezi sa tim konstultujemo sa našim advokatskim timom i predstavnicima drugih organizacija”, izjavila je za Glas Amerike Bojana Selaković – programska direktorka Građanskih inicijativa.\nOna podvlači da je poslovanje nevladinog i neprofitnog sektora u Srbiji pod redovnim godišnjim nadzorom nadležnih u Srbiji – ističući da aktuelna inicijativa Uprave za sprečavanje pranja novca nema nikakve veze sa tim.\n“To podrazumeva direktnu kontrolu Poreske inspekcije i Upravne inspekcije na osnovu matrice rizika i kriterijuma koji sužavaju izbor organizacija koje će se kontrolisati. To ne podrazumeva tajno prikupljanje podataka mimo znanja organizacija – već direktnu komunikaciju i dolazak inspektora u prostorije”, objašnjava Bojana Selaković.\nSa čestim posetama i proverama poreskih inspektora suočavao se u bliskoj prošlosti deo medija i nevladinih organizacija u Srbiji – poput lokalnog portala “Južne vesti” ili pak nedeljnika “Vranjske”.\n“Južne vesti” su posle više meseci prisustva poreskih inspektora u svojim prostorijama uspele da dokažu da je njihovo poslovanje u skladu sa zakonom.\n“Vranjske” su, međutim, tokom perioda kontrole napustili sponzori, troškova je bilo sve više – a novca sve manje. Nedeljnik sa dvadesetogodišnjom tradicijom ugašen je 2017.\nDokumentarac Glasa Amerike\n"Hrabri 2 – film o novinarima u Srbiji" je dokumentarac koji je srpski servis Glasa Amerike snimao tokom oktobra u okviru projekta posvećenom slobodi medija. Tada smo razgovarali sa Milanom Jovanovićem, novinarom kome je pre godinu dana zapaljena kuća, novinarima istraživačkih i elektronskih medija, lokalnih glasila, javnog servisa, kao i savetnicom za medije predsednika Srbije Aleksandra Vučića. #hrabri #afreepressmatters #voazaslobodumedija\nGeplaatst door Glas Amerike – Otvoreni studio op Woensdag 18 december 2019\nScenario pritisaka i pojačanih kontrola, međutim, ne zabrinjava Draganu Žarković Obradović – direktorku Balkanske istraživačke mreže.\n“Apsolutno ne mislim da bi postupak Uprave mogao da otupi kritičku oštricu medija i nevladinog sektora u Srbiji. U ime BIRN-a mogu da kažem da to definitivno neće dovesti do toga da počnemo da se preispitujemo da li ćemo i dalje otkrivati afere vlasti i ljudi povezanih sa njima“, podvlači Obradović Žarković.\nStevan Dojčinović, sa druge strane primećuje, da je najava kontrole finansijskog poslovanja dela medija i nevladinih organizacija izazvala kontraefekat.\n„Ovo je još više razbesnelo ceo nevladin sektor. Mislim da se jako dobro reagovalo. Obratili smo se donatorima, Evropskoj uniji, reagovala je ambasada SAD-a i korpus međunarodnih nevladinih organizacija. Deluje mi da sada i predsednik i Uprava malo spuštaju gard u vezi sa ovom pričom. Mislim da ovo nije nešto što može uspešno da izvrši pritisak na nas“, ukazuje Stevan Dojčinović.\nOn, međutim, nije optimista da bi se situacija nastala najavom Uprave za sprečavanje pranja novca mogla ispraviti.\n„Ovo će se završiti i verovatno će za nekoliko meseci neka druga državna institucija biti angažovana da se bavi nama. Moguće je da će uskoro biti završen ovaj konkretan slučaj – ali će Srbija nastaviti da ide putem sve značajnijeg učvršćivanja vlasti jednog čoveka“, zaključuje urednik KRIK-a.\nSa nešto više optimizma na situaciju gleda Sofija Orloski, programska menadžerka Fridom hausa, koja poziva vlasti Srbije da prekinu sa ovakvom praksom.\n„Zvaničnici bi potpuno transparentno trebalo da objasne šta je uzrok njihove zabrinutosti u pogledu grupa i pojedinaca koji su se našli na meti provera. Snažan nevladin sektor Srbije može biti važan partner u poboljšanju načina vladanja i poštovanja osnovnih sloboda. Umesto pretnji – vlasti bi trebalo da se uključe u iskreni dijalog”, podvlači u izjavi Glasu Amerike Sofija Orloski.\nIz godine u godinu – Srbija prema parametrima međunarodnih institucija, poput Evropske komisije, ali i nezavisnih posmatrača stagnira i tone na polju fundamentalnih vrednosti: demokratičnosti, zaštite ljudskih prava ili slobode izražavanja. Pokazuju to, kako polugodišnji izveštaji Evropske komisije, tako i zaključci organizacija poput Fridom hausa, Reportera bez granica, Hjuman rajts voča ili Amnesti internešenela.\nPisonero: Komisija prati zahtev Uprave za sprečavanje pranja novca\nMinistarstvo finansija NVO Pranje novca\n← Gligorijević o kontroli medija: Način da se obezbedi municija za tabloidne hajke (VIDEO)\n28 journalists, photographers and cameramen were attacked or obstructed during protests →


U zrenjaninskom Višem javnom tužilaštvu kažu za ’’Blic’’ da je osnova sumnje proizašla na osnovu operativnog rada Policijske uprave Novi Sad te izvršene ekhumacije leša Dušice Filipčev (54) i preliminarnih rezultata izvršene obdukcije.\n- Ekshumacija je izvršena 19. februara u prisustvu dežurnog zamenika javnog tužioca u Zrenjaninu, specijaliste sudske medicine i policijskih službenika. Na osnovu utvrđenih činjenica, a nakon saslušanja osumnjičenog od strane zamenika javnog tužioca, proizilazi da je osumnjičeni neutvrđenog dana maja 2019. godine u Bačkom Gradištu u porodičnoj kući prilikom svađe sa svojom majkom istoj zadao više udaraca pesnicom po glavi usled čega je oštećena preminula. U nameri da prikrije izvršenje ovog krivičnog dela, okrivljeni je telo zakopao u dvorištu kuće a o događaju nije obavestio nikoga sve do dana otkrivanja – preciziraju za ’’Blic’’ u zrenjaninskom Višem javnom tužilaštvu.\nKuća u kojoj je ubijena žena\nKako je ’’Blic’’ već izveštavao, Nikola je prilikom hapšenja dao iskaz u kome tvrdi da je njegova majka Dušica umrla prirodnom smrću i da on nije imao novca da je sahrani pa ju je umotao u ćebe i zakopao u dvorištu.\n- Prema preliminarnim rezultatima istrage, Nikola je u maju prošle godine rekao komšijama i prijateljima da mu je majka, koja je bila psihički bolesnik, preminula u bolnici u Novom Sadu a da on nije imao novca za sahranu te da je njeno telo preuzela rodbina iz Kule i da je Dušica tamo sahranjena. Čak je nosio jedno vreme i crni flor kao znak žalosti – priča naš izvor upoznat sa detaljima istrage.\nNikola je ubio majku, pa je zakopao u ovom dvorištu\n- Posle izvesnog vremena Nikolin otac koji je 2017. godine napustio njega i Dušicu i otišao da radi u Nemačku počeo je da se među rodbinom i prijateljima raspituje gde mu je sahranjena žena jer je hteo da uzme umrlicu kao dokaz da je preminula kako bi mogao ponovo da se oženi. Tada je klupko počelo da se odmotava jer se ona u nadležnim institucijama i dalje vodi kao živa pa je Nikola uhvaćen u laži i uhapšen – objašnjava sagovornik ’’Blica’’ uz napomenu da bi istraga koja je u toku trebalo da dovede do detaljnog rasvetljenja ovog incidenta.


Nove uniforme za zaposlene u Pošti Srbije\nBeta 30. avgusta 2021. 13:35\nPošta Srbije uvodi nove uniforme za zaposlene – poštare, dostavljače, šalterske radnike, kao i za zaposlene u logistici i održavanju – vozače, tehničare u preradi pošiljaka i majstore, saopšteno je danas.\nU probnom periodu počev od ponedeljka 30. avgusta, odabrani zaposleni iz svih ciljnih grupa imaće priliku da testiraju uniforme tokom obavljanja redovnih zadataka.\nNove uniforme treba da obezbede bolju zaštitu, udobnost, izdržljivost, za one koji poslove obavljaju na terenu, na otvorenom prostoru, niskim ili visokim temperaturama, ali i bolji kvalitet, lagodnost i korporativni izgled za sve koji su u svakodnevnom kontaktu sa korisnicima, navodi se u saopštenju Pošte Srbije.\nNove uniforme razlikuju se i vizuelno od dosadašnjih, a od sada će biti zastupljene crvena, teget i bela boja.\nNakon testnog perioda, planirano je donošenje novog Pravilnika o odevanju, koji predvidja da Pošta obezbedjuje kompletnu zimsku i letnju uniformu za sve zaposlene na odabranim poslovima.\n„Uz modernizaciju tehnoloških procesa i uvodjenje novih usluga, Pošta Srbije može da se pohvali da je javno preduzeće koje pažljivo gradi i stalno unapredjuje korporativni ugled i imidž preduzeća, a prvenstveno bolje uslove za rad svojih zaposlenih“, rekao je vršilac dužnpsti direktora Pošte Srbije Zoran Djordjević.\nDodao je da je vizuelni identitet jako važan, kao i zadovoljstvo zaposlenih.\n„Uniforma koju svakodnevno nose naše kolege treba da prati njihove potrebe i doprinese profesionalnom izgledu i boljoj usluzi koju pružaju. Osavremenjavanjem pristupa razvoju poštanske mreže čiji su najvažniji deo naši zaposleni, Poština poslovno-infrastrukturna mreža znatno će ojačati već do kraja ove godine“, istakao je Djordjević.\n„Nabavićemo nove bicikle, mopede i nova vozila, a uvodimo i nove tipove tehnologija, sve u cilju podizanja dostupnosti i kvaliteta poštanskog servisa“, rekao je Zoran Djordjević, v. d. direktora Pošte Srbije.


Džozef Bajden izabrani predsednik SAD-a (Foto: REUTERS/Jonathan Ernst)\nDžozef Bajden, izabrani predsednik Sjedinjenih Država, izjavio je da odlazeća administracija, kako je ustvrdio, nije u dovoljnoj meri pružala informacije njegovom tranzicionom timu.\n“U ovom trenutku jednostavno ne dobijamo sve potrebne informacije od odlazeće administracije u ključnim oblastima nacionalne bezbednosti. Po mom mišljenju – to je neodgovorno”, rekao je izabrani američki predsednik nakon sastanka sa nominovanim članovima svog spoljnopolitičkog tima.\nBajden je izneo tvrdnje da su se on i tim koji predvodi suočili sa opstrukcijama, kako se izrazio, političkog rukovodstva Sekretarijata za odbranu – Pentagona i Kancelarije za upravljanje i budžet.\nIstakao je da su brojne američke obaveštajne agencije izgubile mnogo izgubile tokom vladavine aktuelnog predsednika Donalda Trampa.\n“Istina je da su mnoge ključne za našu bezbednost pretrpele ogromnu štetu. Veliki broj njih mnogo je izgubio u pogledu osoblja, kapaciteta i morala”, rekao je Džozef Bajden tokom obraćanja.\nElektorski koledž je 14. decembra potvrdio pobedu izabranog predsednika Džozefa Bajdena na američkim predsedničkim izborima.\nMeđutim, uprkos tome, aktuelni predsednik Tramp odbija da se saglasi sa izbornim ishodom i dovodi u pitanje rezultate glasanja tvrdeći, bez prezentovanja validnih dokaza, da su izborni proces obeležile neregularnosti koje su doprinele Bajdenovoj pobedi.\nTrampova kampanja i njegovi advokati podneli su brojne tužbe i prigovore u državama koje su bile ključne za ishod predsedničkih izbora, kao i dve tužbe pred Vrhovnim sudom – ali nijedan od tih poteza do sada nije urodio plodom. U najvećem broju slučajeva tužbe i prigovori odbacivani su kao neosnovani.\nInače, susreti članova Bajdenovog tranzicionog tima sa članovima administracije u okviru procesa predaje vlasti – počeli su tek krajem novembra.\nRepublikanski kandidat Donald Tramp, koji odbija da prizna izborni poraz, sa početkom tranzicije saglasio se 23. novembra.\nU procesu potvrde izborne pobede izabranog predsednika Džozefa Bajdena ostalo je još da se Kongres 6. januara 2021. izjasni o rezultatima glasanja Elektorskog koledža.\nNakon toga pobednik predsdedničkih izbora, Džozef Bajden, zvanično bi dužnost trebalo da preuzme 20. januara.


Posle najnovijeg incidenta koji se sinoć desio kada su domaćinstvu Snežane Dubljević u selu Suvi Lukavac zapaljeni seno, slama, štala i svinjac potpredsednik kosovske vlade i ministar za zajednice i povratak Dalibor Jevtić ocenio je da je na delu, kako je rekao, organizovano nasilje nad Srbima povratnicima u opštini Istok”.\nČetvrti incindent za samo sedam dana u opštini Istok i protesti u Đakovici jasan su pokazatelj da je na sceni organizovano nasilje nad Srbima. To je nedopustivo i već veoma ozbiljno upozorio je Jevtić, saopšteno je iz njegovog ministarstva.\nZahtevam od svih nadležnih da odmah reaguju, zahtevam od onih koji daju garancije da ovakvih incidenata neće biti odmah sa reči pređu na dela. Srbima povratnicima poručujem da ne posustaju i da ne odustaju, baš onako kako to nije ni Bogdan Mitrović, rekao je Jevtić sinoć nakon dobijanja informacije o novom napadu na Srbe u Istoku.


ŠARANOVIĆ ZA PETAMA BRAĆI PIVAC Kappa Star Limited premašio 25 odsto udela u Krašu\nKappa Star Limited, kiparska kompanija u vlasništvu srpskog preduzetnika Nebojše Šaranovića, i drugi najveći deoničar Kraša, nastavlja da povećava svoj udeo u Krašu, pa je sredinom ove nedelje premašila prag od 25 odsto, odnosno držala je 25,01 procenta deonica, pokazuju u petak objavljeni podaci.\n"Kraš" je danas putem Zagrebačke berze objavio da je primio obaveštenje kiparske firme da je prešla prag od 25 odsto deonica hrvatske konditorske kompanije.\nPrema podacima iz objave, Kappa Star Limited je kupovinom deonica Kraša na Zagrebačkoj berzi u sredu, 6. novembra prešao prag od 25 odsto udela u Krašu, pa nakon te kupovine na računu kod Raiffeisenbank Austria drži 374.876 deonica ili 25,0147 odsto.\nNajveći udeo u Krašu i dalje drži Mesna industrija braća Pivac - 30,37 odsto deonica, dok je Kraš ESOP, koji drži 18,45 odsto akcija na trećem mestu najvećih deoničara Kraša.\nAkcija Kraša je u fokusu ulagača od 9. septembra, kada je Mesna industrija braća Pivac najavila ponudu za preuzimanje Kraša. Ponudu su objavili 23. oktobra i u njoj su ponudili cenu od 430 kuna za akciju.\nUprava Kraša o ponudi braće Pivac: "Ne prihvatamo"\nBorba za "Kraš": Zašto akcionari ne prihvataju POVOLJNIJU Šaranovićevu ponudu?\nU ponudi se ističe da ne deluju zajednički niti sa jednom drugom osobom, a rok trajanja ponude je 28 dana od dana objavljivanja u Narodnim novinama, odnosno od 25. oktobra ove godine.\nU obrazloženju ponude uz ostalo se navodi se da Kraš ima snažan potencijal da, uz dalja ulaganja, postigne znatno bolje poslovne rezultate te zadrži i dodatno ojača svoj položaj na domaćem, regionalnom i svetskom tržištu, kao i da postane jedno od najznačajnijih preduzeća u sastavu grupe MIB Pivac.\nUprava Kraša je, pak, početkom ove nedelje ocenila da je ponuda Mesne industrije braća Pivac za preuzimanje deonica Kraša po ceni od 430 kuna za deonicu niska.\nCena iz ponude je veća za manje od jedan odsto u odnosu na prosečnu ponderisanu cenu deonica Kraša tokom tri meseca koja su prethodila nastanku obaveze objave ponude, kaže se u mišljenju uprave Kraša o ponudi za preuzimanje.\nPodseća se pritom da je najniža cena po kojoj je Pivac sticao deonice Kraša tokom perioda od godinu dana pre nastanka obaveze objave za preuzimanje iznosila 410 kuna po deonici, a prosečna ponderisana cena na berzi tokom tri meseca koja su prethodila toj obavezi 427,05 kuna.\nUprava Kraša smatra da Pivac u svojoj ponudi nije uzeo u obzir da je u tri meseca koja su prethodila nastanku obaveze objave ponude za preuzimanje najviša cena iznosila i do 505 kuna po deonici, a da se akcijama Kraša nakon nastanka obaveze trgovalo i po 1.090 kuna.\nUnited Grupa preuzima bugarski Vivacom\nŠto se tiče Pivčevih namera u pogledu budućeg poslovanja Kraša, u dokumentu se ocenjuje da bi sinergija s Pivcem pozitivno delovala na Kraš, te da su Pivčevi strateški planovi kompatibilni sa dugoročnim i kratkoročnim planovima Kraša.\nInače, Šaranovićeva kompanija Kappa Star Limited je 26. septembra putem Zagrebačke berze objavila da nema nameru objavljivanja dobrovoljne ponude za tu kompaniju. Kako je tada objavljeno, na traženje Hrvatske agencije za nadzor finansijskih usluga (Hanfa), u svojstvu punomoćnika Kappe, advokatsko društvo Madirazza&Partneri izvestilo je da Kappa nema nameru objavljivanja dobrovoljne ponude za preuzimanje Kraša.


Udruženja međunarodnoj javnosti: Stanje u medijima u Srbiji dramatično loše | NDNV\nOvim dopisom želimo da vas upoznamo sa ključnim pitanjima, problemima i procesima u oblasti medija i medijskih sloboda u Srbiji danas i iznesemo stavove o njima, kao i prateće argumente. Verujemo da će vam informacije koje dostavljamo pomoći da potpunije razumete kompleksnost i slojevitost problema sa kojima se susreću novinari i mediji, ali i građani, čije je ustavno pravo da budu istinito, potpuno i blagovremeno obavešteni o pitanjima od javnog značaja – po našem mišljenju ozbiljno ugroženo! Želimo takođe da potpunije objasnimo i našu ulogu u medijskim procesima, posebno onima koji se tiču dijaloga sa predstavnicima vlasti.\nPredstavnici vlasti javno prozivaju, vređaju, omalovažavaju novinare i medijske radnike, proglašavajući ih za naprijatelje društva ili „strane agente“, čime ozbiljno ugrožavaju njihovu bezbednost. Primera za to je mnogo, a jedan od poslednjih je napad šefa poslaničke grupe vladajuće Srpske napredne stranke Aleksandra Martinovića na predsednika NDNV-a Nedim Sejdinovića, koga je sa skupštinske govornice proglasio neprijateljem Srbije zbog iznošenja kritičkog stava o vlasti u Srbiji. Ovo nije prvi put da Martinović proziva novinare. I ranije je prozivao Sejdinovića, koji je posle toga dobo ogroman broj pretnji smrću koje je prijavio policiji, a koje nikada nisu procesuirane. Pre nekoliko dana funkcioner BIA-a Marko Parezanović izneo tvrdnju da su “najveća pretnja Srbiji strani agenti koji deluju u medijima, nevladinim organizacijama i opozicionim strankama”, a da je predsednik Srbije Aleksandar Vučić tu tvrdnju potvrdio. Postoji veliki broj slučajeva u kojoj predstavnici vlasti napadaju „neposlušne“ medije i novinare. Od 2016. godine u bazi Nezavisnog udruženja novinara Srbije zabeleženo je 72 slučaja prozivanja, vređanja, omalovažavanja i diskriminacije novinara, medija, novinarskih i medijskih udruženja od strane političara i nosilaca javnih funkcija.\nŠto se tiče konkursnog sufinansiranja javnog interesa u medijskoj sferi, tu već godinama postoje ozbiljni problemi. Iako se zakonom obavezala da o dodeli javnih sredstava odlučuju medijski stručnjaci koji su delegirani iz novinarskih i medijskih udruženja, te da će novac biti usmeren u javni interes, ovaj proces vlast je pretvoren u finansiranje medija bliskih vlasti i sopstvene promocije. Sredstva se dodeljuju medijima koji kontinuirano krše novinarski kodeks, iako je jedan od osnovnih kriterijuma za dodelu sredstava poštovanje novinarskog kodeksa.\nBeograd – Novi Sad – Kragujevac – Niš, 20. oktobar 2018.


“Kada je reč o ovom poglavlju, zakonodavstvo je u velikoj meri usklađeno sa standardima EU, ali se ono ne primenjuje u praksi”, objasnio je Protić na onlajn konferenciji CEP-a, NALED-a i portala European Western Balkans “Ekonomske teme u procesu evropskih integriranja Srbije”.\n“Ovde je potrebno obezbediti funkcionisanje informacionog sistema sa podacima, a problema ima i u kontoli duvana”, istakao je Protić.\n“Nema nikakvog pomaka u poglavljima 23 i 24 koja se tiču slobode medija, vladavine prava i borbe protiv korupcije”, navela je Stepanović.\nPrema njenim rečima, Srbija se nalazi na “crnoj listi” kada su u pitanju mito i korupcija, a to su ključne stvari u ekonomiji.\n“Kada nemate ispunjene ove uslove, morate da platite investitorima da dođu na vaše tržište, a subvencije ne smeju da budu ključ politike. Takođe nemamo jasne kriterijume kome se subvencije daju, koliko i da li smo dobili ili izgubili u tim subvencijama”, objasnila je Stepanović.\nOna je o pandemiji korona virusa rekla da će srpska privreda osetiti najmanje posledice jer nije ni razvijena poput zapadnih. “Fiskalni savet predvideo je da će se do kraja godine država zadužiti 7,5 milijardi evra, a da je iz kredita potrošeno 600 miliona evra za isplate jednokratne pomoći građanima”, kazala je Stepanović.


MINISTAR MALI O NOVOM EKONOMSKOM PAKETU VLADE: Dodatni podsticaj našoj privredi i velika šansa za Srbiju | Novosti.RS\nPodsetimo, juče je ministar finansija zajedno sa premijerkom Anom Brnabić predstavio mere trećeg paketa pomoći države koji je namenjen privredi i građanima. Već 8. aprila počeće prve isplate iz ovog paketa.\nMinistar je rekao da je država slušala privrednike, stručnjake i građane, i da je baš zato donet novi paket mera podrške privredi.\n- Iako je vakcinacija uzela maha, i vidimo da se situacija poboljšava, ipak smo morali da damo dodatni podsticaj našoj privredi, da izdržimo dok se ne završi pandemija. Srbija je imala najmanji pad rasta BDP, porastao je izvoz, i jedna stvar koju stalno ističe: PDV nam je porastao i bruto i neto - kazao je ministar.\nMinistar je rekao da smo među prvima reagovali kada se pojavila epidemija, ali i da je država pravovremeno reagovala kako bi sačuvala privredu, što je sve rezultat teških reformi prethodnih godina.\n- Mi idemo na to da gradimo nove auto-puteve, da povećavamo plat i penzije. Uz sve dodatne mere naš dug neće biti veći od 60 odsto budžeta i nećemo se zaduživati. Srbija sada ima 200 milijardi na računu, naša zemlja je potpuno likvidna - naglasio je ministar Mali.\nSlobodan Đinović je rekao da je sada pravo vreme za nove investicije, sa čime su se ministar i Marko Čadež složili i istakli da je sada više nego ikada vreme za nova ulaganja.\nMinistar Mali je rekao da se u prvom talasu za pomoć prijavilo čak 10.000 preduzeća, koja je država pomogla sa milijardu i 600 miliona dinara.\n- Sada ne samo da proširujemo tu garantnu šemu sa 500 miliona, već planiramo još jednu takvu, kako bi banke bile otvorenije. Ne zaboravite ni Američku razvojnu agenciju, u čijem fokusu su takođe mikro, mala i srednja preduzeća - naglasio je Mali.\nOn je istakao i da se Srbija promenila, i da ceo svet vidi i kako smo se nosili sa virusom, ali i kako nastavljamo sa razvojem ekonomije bez obzira na pandemiju.\n- Biće oporavka u Evropi i u svetu, ali ne znamo koliko. Što pre dođe do oporavka, to bolje kod nas. Srpska ekonomija je postala otpornija uz pomoć države - istakao je ministar.\nPredsednik PKS Marko Čadež je rekao da postoje veliki planovi ulaganja u infrastrukturu, a da privrednike najviše brine sposobnost administracije da to isprati, na šta je ministar Mali rekao da će cela Vlada raditi na tome.\n- Još me brine i nedovršena vakcinacija u celom svetu, oni na neki način kasne za Srbijom. Ali to je i velika šansa za Srbiju, samo da uradimo ono što je do nas, i to je više nego dovoljno - kazao je ministar.\nMarko Čadež Siniša Mali Privreda mere podrške privredi Sanja Popović - Pantić Slobodan Đinović\n32 SA VUČIĆEM SIGURNA POBEDA: Partneri naprednjaka podržavaju stav o kandidatu na dolazećim predsedničkim izborima


RTCG - Radio Televizija Crne Gore - Nacionalni javni servis :: Politika :: Nije bilo pregovora da se URA izbaci iz vlasti\n21. 01. 2022. 23:55 >> 23:58 8\nPremijer Zdravko Krivokapić odbacio je optužbe da je sa političkim predstavnicima manjinskih naroda tajno pregovarao da izbaci Građanski pokret URA iz izvršne vlasti. On je na Tviteru napsao da se radi o podvali.\nŠef izvršne vlasti rekao je da nikad nije pregovarao sa bilo kojom političkom strukturom o zamjeni Abazovića i te partije, tvrdeći da se radi o klasičnoj propagandnoj podvali. Smatra da se time pokušava opravdati izdaja izborne volje građana.\n"Pozivam predsjednika pokreta URA, citirajući njegove riječi, da provjerimo legitimitet političkog djelovanja obojice, na najčistiji mogući način - na vanrednim parlamentarnim izborima", naveo je Krivokapić.\nKako je rekao, usljed specifičnog političkog trenutka, poziva opravdano razočarane građane da se suzdržavaju od uvreda.\n"I da ljude ne karakterišemo po vjeri, naciji ili bilo kojoj drugoj pripadnosti. Samo ćemo na taj način sačuvati Ustav, demokratski poredak i izbornu volju građana", kaže premijer.\nZdravko Krivokapić URA


Vlada Slovenije je sinoć usvojila predlog šestog anti-korona zakona koji se bavi problemima grana industrije koje su najviše pogođene drugim talasom epidemije. Među novim i dugo očekivanim merama je i nadoknada fiksnih troškova.\nKako je na predstavljanju zakona naglasio ministar za ekonomski razvoj i tehnologiju Zdravko Počivalšek, vlada je žurila sa pripremom šestog paketa mera, jer je drugi i izuzetno visok talas epidemije kompanijama doneo probleme koji nisu rešavani ranijim zakonima. „Mi smo u Ministarstvu ekonomskog razvoja i tehnologije za njih tražili rešenja u bliskom dijalogu sa ekonomskim organizacijama, jer smo svesni da će naredni meseci biti veoma zahtevni za slovenačku ekonomiju i da je blagovremena pomoć države posebno važna”.\nKljučne mere šestog anti-korupcionog paketa uključuju produženje subvencija za radnike na čekanju i skraćenom radnom vremenu, produženje kreditnog moratorijuma, pojednostavljivanje šeme garancije likvidnosti, podsticanje kompanija na ulaganja, odlaganje zakupnina za poslovni prostor i delimična zamena fiksnih troškova.\nOvo je važna inovacija u kojoj je vlada tražila rešenje koje će najbolje rešiti probleme preduzeća i istovremeno biti administrativno najjednostavnije.\nPrema predlogu zakona, kompanije će moći da dobiju sredstva za pokrivanje fiksnih troškova za period od 1. oktobra do kraja ove godine. Pravna i fizička lica koja su bila registrovana pre 1. septembra 2020. godine i imaju najmanje jednog zaposlenog, kao i samozaposleni i upravljački partneri, biće podobna za ovu meru. Prag za prihvatljivost mere biće pad prihoda kompanija koje ispunjavaju uslove, čiji su godišnji prihodi pali za najmanje 40 procenata. Iznos na koji će kompanije imati pravo izračunaće se na osnovu određenog procenta prihoda od prodaje u 2019. godini. Na osnovu analize stručne savetodavne grupe, fiksni troškovi procenjuju se na 10% prihoda od prodaje, što je nešto manje od procenta godišnjeg prihoda.\nNa osnovu ovoga, one kompanije koje procene da će im prihodi pasti za 40 do 70% u periodu od oktobra do decembra ove godine dobiće 0,6 odsto godišnjih prihoda od prodaje. Oni čiji će promet pasti za više od 70% dobiće 1,2 odsto godišnjeg prihoda od prodaje.\nDodatni uslov je da pomoć u okviru ove mere može iznositi najviše 1.000 EUR mesečno po zaposlenom za navedeni kvartal. Maksimalni iznosi koje kompanije mogu dobiti su ograničeni na tri miliona evra ili do 800.000 evra za one kompanije osnovane posle 1. oktobra 2019. godine.\nUz dobijenu pomoć kompanije će moći da plate troškove zakupa, naknade za korišćenje građevinskog zemljišta, osiguranje i energiju.\nŠestim paketom mera, vlada će takođe omogućiti kompanijama da vode virtuelne sastanke akcionara i sastanke nadzornih tela. „Utvrdili smo kako se odvija glasanje i učešće na sednicama, a u zakonu smo promenili odluku u vezi sa verifikacijom identiteta na virtuelnoj skupštini“, objasnio je Počivalšek.\nProdužiće se i period za podnošenje zahteva za moratorijum na otplatu kredita u Ministarstvu ekonomije za preduzeća u teškoćama. Oni će moći da podnesu prijavu najkasnije 12 meseci nakon proglašenja kraja epidemije, dok će se zajmoprimci javnom fondu prijaviti za moratorijum najkasnije do 30. juna 2021. godine.


Izvor: Radio Televizija Vojvodine, 22.Okt.2019, 13:55\nNa Univerzitetu u Novom Sadu danas je svečano obeleženo 60 godina od osnivanja Odseka za hungarologiju Filozofskog fakulteta.\nObraćajući se velikom broju profesora, saradnika i studenata ovog Odseka, predsednik Skupštine AP Vojvodine Ištvan Pastor je istakao da je šest decenija rada veliki i značajan jubilej, koji služi na ponos ali i obavezuje. On je naglasi da će Skupština AP Vojvodine, kao i celokupna pokrajinska administracija, nastaviti da pruža punu podršku unapređenju >> Pročitaj celu vest na sajtu Radio Televizija Vojvodine << rada i projektima Odseka za hungarologiju, kao i čitavog Univerziteta u Novom Sadu.\n"Odsek za hungarologiju Filozofskog fakulteta u Novom Sadu predstavlja bogatstvo i poseban dragulj kako vojvođanskih Mađara, tako i celokupne vojvođanske zajednice. Za 60 godina postojanja, na ovom Odseku diplomiralo je preko 800 studenata koji su postali ugledni profesori, novinari, kulturni radnici. Njihov veliki uspeh i međunarodna reputacija služi nam svima na ponos i čast", rekao je Pastor.\nZahvalivši se svim profesorima koji rade i koji su nekada radili na ovom Odseku, on je poručio da ih i u budućnosti čeka mnogo posla na prenošenju znanja novim generacijama, te izrazio uverenje da će ovaj kolektiv uspešno pronaći rešenja i odgovore na sve izazove. Takođe, Pastor je pozvao i studente da budu predani negovanju svoje kulture, tradicije i jezika i time doprinesu kulturnoj i intelektualnoj slici naše Pokrajine.\nObeležavanju značajnog jubileja ovog Odseka, prisustvovao je i pokrajinski sekretar za visoko obrazovanje i naučnoistraživačku delatnost Zoran Milošević, predstavnici Vlade Mađarske, Nacionalnog saveta mađarske nacionalne zajednice, kolege sa drugih fakulteta Univerziteta u Novom Sadu, kao i drugi mnogobrojni gosti.\nO istorijatu, perspektivama, kao i rezultatima decenijskog naučno-istraživačkog rada govorila je rukovodilac Odseka prof. Dr Eva Toldi i drugi profesori sa ove katedre, a za popodne je predviđen Međunarodni naučni skup, posvećen profesoru, istoričaru književnosti i akademiku Imreu Boriju.


Valjevo obeležava 20. mart - Dan grada\nValjevo obeležava 20. mart – Dan grada\nAdmin March 20, 2021\t0 Komentara\nValjevo danas obeležava Dan grada, datum koji simbolizuje početak razvoja našeg grada kao modernog, evropskog i razvijenog naselja. Zastave Valjeva i Srbije danas su istaknute na ulicama grada, čime na simboličan način obeležavamo Praznik Valjeva, jer su izostale svečanosti i proslave zbog mera u suzbijanju virusa Covid-19.\nGradonačelnik Valjeva Lazar Gojković je čestitao Praznik grada, koji drugu godinu dočekujemo u vanrednoj situaciji, zbog borbe sa Korona virusom.\n„Valjevo se kroz svoju istoriju suočavalo sa ratovima, bolestima i svakakvim stradanjima. Ali smo uvek iz najtežih perioda izlazili jači i bolji i naš grad se još brže razvijao upravo posle najtežih godina. Veliku zahvalnost dugujemo precima koji su omogućili da mi danas živimo u slobodnoj i suverenoj Srbiji i Valjevu. Zahvalnost dugujemo i modernim ratnicima – lekarima, medicinskim tehničarima i svima koji rade u zdravstvu, ali i brojnim humanim ljudima koji pomažu da se izborimo sa ovom pandemijom, kao i sa ostalim problemima sa kojima se suočavamo. Valjevo i Valjevci su i ovih godinu dana podneli veliku žrtvu, izgubili smo mnogo dragih ljudi i zbog svega toga bih i ovom prilikom pozvao sugrađane da se u što većem broju odazovu vakcinaciji. Verujmo lekarima i nauci, jer je to jedini način da se naši životi što pre vrate u normalu. Mi već sada radimo na tome da Valjevo nakon Korone postane jedan moderan, razvijen i zdrav grad, baš kakav je postao i nakon oslobođenja od Turaka u Prvom i Drugom srpskom ustanku. Pomozite nam tako što ćete poštovati epidemiološke mere i što ćete se vakcinisati što pre“, rekao je u svojoj čestitki gradonačelnik Valjeva Lazar Gojković.\nU zoru, 20. marta 1804. godine ustaničke jedinice Valjevske nahije su posle višednevne opsade, ušle u Valjevo, koje su Turci prethodne noći napustili. Dan slobode koji je tada došao, predstavlja početak razvoja novovekovnog savremenog Valjeva. Taj dan oslobođenja, 20. mart, koji je sada i zvanično Dan Valjeva je i simbol svih drugih oslobađanja i datum bez ideoloških i političkih hipoteka i slavi se od 2004. godine.\nTags: dan grada valjeva, Lazar Gojković\nOd danas pregledi dece sa sumnjom na КOVID-19 u ambulanti Peti puk


NSinfo: Alibaba sve bliže - Džek Ma poziva Srbiju, u najavi veliki projekat\nAlibaba sve bliže - Džek Ma poziva Srbiju, u najavi veliki projekat\nMinistar za inovacije i tehnološki razvoj Nenad Popović sastao\nse sa Džekom Maom, vlasnikom najveće kineske IT kompanije Alibaba, saopšteno je iz Vlade Srbije.\nPopović i Ma su se sastali na marginama prvog samita "Digitalna Kina" koji je otvoren u gradu Fudžou, prestonici kineske provincije Fudžijan i razgovarali o potencijalima saradnje Srbije i Kine u oblasti inovacija i digitalne ekonomije.\nPopović je izrazio snažnu podršku kineskoj državnoj inicijativi "Pojas i put". On je istakao da predsednik Srbije Aleksandar Vučić i predsednik Kine Si điping dele viziju o stvaranju jedinstvenog digitalnog prostora koji će doneti nove mogućnosti za saradnju, umrežavanje i zajednički napredak svih zemalja koje su deo te vizije.\n"Rezultat tog dogovora je započinjanje projekta izgradnje srpsko-kineskog Industrijskog parka u Beogradu, koji zajedno realizuju Srbija i kineska državna "China road and bridge corporation". To će biti najveći i najmoderniji industrijski park, a ujedno i najveća kineska investicija u oblast inovacija u Južnoj Evropi", rekao je Popović.\nPrvi samit "Digitalna Kina", koji je počeo u Fudžou, trajaće dva dana i okupiće preko 500 najvećih kineskih inovacionih kompanija. Tema samita je izgradnja "digitalne Kine".\nOtvaranju samita prisustvovali su ministri i visoki državni zvaničnici šest zemalja i Ujedinjenih nacija, a Nenad Popović je jedini zvaničnik iz evropske zemlje.\n... ap vojvodina, biznis, inovacije, investicije, it, Novi Sad, posao, saradnja, srbija, tehnologija, ulaganje


sdcafe | Filmski festival i u Smederevskoj tvrđavi Filmski festival i u Smederevskoj tvrđavi\nOd iduće godine, sudeći po najavama iz ovdašnjeg Centra za kulturu, Smederevo će dobiti i filmski festival, i to onih filmova koji dolaze iz zemalja kroz koje protiče Dunav. Festival filmova podunavskih zemalja održavaće se baš na Dunavu – u Smederevskoj tvrđavi, najverovatnije tokom avgusta.\n– Imamo dosta manifestacija i festivala, sledeće godine tom bogatom spisku dodajemo jedan veliki filmski festival. Imamo najlepši ambijent, najveću tvrđavu u Evropi, a imamo i odličnu saradnju sa ljudima koji su iz tog sveta. Dakle, svi elementi su tu – kaže Dragoljub Martić, direktor Centra za kulturu Smederevo.\nDunav i kulturno povezivanje zemalja kroz koje protiče ova reka, atraktivna je tema koju EU rado finansira kroz brojne projekte i inicijative, a tome se nadaju i organizatori u Smederevu. Pogotovo jer je Srbija jedina zemlja na toku Dunava koja nema festival filmova iz tih zemalja.\n– Koncept je prikazivanje filmova iz dunavskih zemalja i onih koje gravitiraju ka Dunavu. To ostaje prioritet, uz revijalni program koji će doneti aktuelne bioskopske hitove, kao i nagrađene filmove na drugim festivalima iz celog sveta. Ova ideja je velika stvar koja će se desiti Smederevu, i to će grad staviti na sam vrh sličnih događaja – rekao je Igor Stanković, direktor distributerske kuće „Megakom film“ .\nUvertira u ono što filmsku publiku Smedereva čeka narednog leta jeste revija filmova koja se održava u tvrđavi ovog vikenda. Letnja revija filmova je u neku ruku proba tehnike, ali i pokazatelj građanima Smedereva kako će to izgledati kada se filmski festival „useli“ u tvrđavu, dodao je Stanković, čija firma je obezbedila filmove za letnju filmsku reviju, baš kao i najsavremeniju opremu za njeno prikazivanje.\nRemasterizovana verzija filma „Golgota Srbije“, sa digitalnog projektora na velikom platnu, biće prikazana u saradnji sa Kinotekom Srbije.\n– Kinoteka retko prikazuje filmove van svojih sala tako da će ovo biti jedinstvena prilika da publika u Smederevu vidi ovaj film, vrlo značajan za istoriju naše filmske umetnosti – rekla je Ksenija Zelenović iz Kinoteke.\nProjekcija „Golgote Srbije“ je besplatna, a posetioci će dobiti na poklon časopis „Jugoslovenska kinoteka“, koji izlazi mesečno, sa programom ove ustanove i značajne informacije iz sveta filma.


(UZNEMIRUJUĆE) JEZIV SNIMAK IZ BIJELOG POLJA: Automobil pokosio devojku, ostala da leži na ulici! (VIDEO) - Radio Balkanfox\nJedna žena lakše je povređena u saobraćajnoj nezgodi u Bijelom Polju kada je na nju naleteo automobil sa prikolicom.\nLokalni mediji su objavili uznemirujući snimak, na kom se vidi kako devojku udara prikolica, a ona ostaje da leži na ulici.\nKako se nezvanično saznaje, vozač automobila je identifikovan i protiv njega je podnesena krivična prijava u redovnom postupku.\nOn se tereti za krivično delo ugrožavanje javnog saobraćaja.


Otvorena vrata: Ministar Gašić u kasarni Car Lazar zaveštao svoje organe | Kruševac Info\nOtvorena vrata: Ministar Gašić u kasarni Car Lazar zaveštao svoje organe\n28 aprila, 2015 Kruševac Info\nTo je jedan human gest, a svako od nas treba da odluči da li će to učiniti ili ne. Međutim, važno je da pomažemo jedni drugima i da budemo solidarni, rekao je ministar\nMinistar odbrane Bratislav Gašić potpisao je danas u Kruševcu donorsku karticu i poručio da na taj način želi da pomogne spasavanju života.\nGašić je obišao kasarnu „Car Lazar“ u tom gradu u okviru akcije „Otvoreni dan“, gde su ekipe Vojnomedicinske akademije organizovale potpisivanje donorskih kartica, a Vojna bolnica Niš akciju dobrovoljnog davanja krvi.\n„To je jedan human gest, a svako od nas treba da odluči da li će to učiniti ili ne. Međutim, važno je da pomažemo jedni drugima i da budemo solidarni“, rekao je Gašić.Ističući važnost te akcije, zastupnik VMA Zoran Šegrt rekao je da su u toj zdravstvenoj ustanovi pre 10 dana urađene dve uspešne transplatacije bubrega.On očekuje da će taj trend biti nastavljen ove i narednih godina.\n„Značaj potpisivanja donorskih kartica je i u tome što se dobija baza podataka potencijalnih donora što je dužnost svih nas, ali svako ima pravo da odluči o tome“, ukazao je Šegrt koji smatra da je to human gest čime će se Srbija približiti evropskim zemljama koje imaju veći broj donora.\nRavnjak: U maju vežba „Balkanski odgovor“\nGašić je danas obišao kruševački poligon Ravnjak, za koji očekuje da će biti jedan od vodećih centara za obuku ABHO jedinica u Evropi, a zamenik komandanta centra potpukovnik Srđan Rutić za sredinu maja najavio međunarodnu vežbu „Balkanski odgovor“ sa oko 300 učesnika.\nRutić je poručio da je na poligonu moguće realizovati treninge sa „bojnim otrovima“ i radioaktivnim izotopima niskog nivoa zračenja i dodao da e po tome taj objekat jedinstven u svetu, a naročito u Evropi i ocenio da se u protekloim periodu intenzivno radilo kako bi se stvorili uslovi da se poligonu vrati stari sjaj.\n„Ovakve vrste obuke u nekim drugim zemljama sveta koštaju i do milion evra za sedam dana treninga, a naš poligon pruža mogućnost obučavanja jedinica do ranga čete, za razliku od međunarodnih centara gde se mogu sprovoditi samo individualni trenzi“, kazao je Rutić.\nOn je kao cilj naveo unapređenje kapaciteta koji se nude drugim zemljama regiona i članicama partnerstva za mir radi zajedničkog obučavanja i istakao da svi sadržaji koje Ravnjak nudi drugima, Srbiju čine interesantnom i vidljuivijom u evroatlanskom okruženju.\nRutić je najavio vežbu pod nazivom „Balkanski odgovor“ koja će biti realizovana od 24. do 30. maja i okupiće više od 330 učesnika. Tema je kako kaže, akcija spasavanja u uslovima akcidentnih situacija, izazvanih terorizmom i oružjem za masovno uništavanje.“Na vežbi će učestovati nešto manje od sto motornih vozila i sredstava ratne tehnike“, precizirao je potpukovnik i najavio učesće predstavnika oružanih snaga Austrije, Bosne i Hercegovine, Makedonije, Crne Gore i brojnih institucija iz sistema civilne zaštite Srbije.“Učešće će uzeti vatrogasno spasilačke jedinice RHB civilne zaštite , opšta bolnica iz Kruševca, Nacionalni kriminalistički centar Ministarstva unutrasnjih poslova i Nacionalni centar za kontrolu trovanja sa VMA“, zaključio je Rutić.\nMinistar Vanja Udovičić obišao sportske terene u…\nPočeli radovi na izgradnji kovid bolnice u Kruševcu,…\nHala sportova spremna da primi prve pacijente,…\nMinistar zdravlja Republike Srbije obišao…\n« Niko nije odgovoran za havariju i krizu u vodosnabdevanju, zaključak rukovodstva i Sindikata Vodovoda\nNajbitniji političari Kruševca, Gašić i Nestorović, uz prisustvo vladike Davida, svečano presekli vrpcu novog magacina kompanije Viva »


Objavio E.H Na Dec 3, 2019 0\nHoće li i u Srpskoj, baš kao što je to Srbija regulisala Tijaninim zakonom, ubice djece do smrti ostajati iza rešetaka, trebalo bi da bude poznato već za koju sedmicu.\n“U stalnoj smo komunikaciji sa resornim ministarstvom i nedavno smo imali jedan sastanak na tu temu. Mi i dalje imamo tu inicijativu i nadam se da ćemo to uspjeti da uradimo kao u Srbiji. Minimum koji očekujemo jeste kazna doživotnog zatvora za ubistvo djece“, rekao je juče za “Nezavisne” Igor Žunić, predsjednik Kluba poslanika SNSD-a u Narodnoj skupštini RS, dan nakon što je u Srbiji na snagu stupio Tijanin zakon.\n“Ministarstvo pravde u Vladi Republike Srpske imenovalo je Radnu grupu za izradu izmjena i dopuna Krivičnog zakonika RS, koja će uzeti u razmatranje navedenu inicijativu, posebno uvažavajući činjenicu da je neophodno unapređenje u oblastima zaštite najosjetljiviijih kategorija stanovništva, a to su svakako djeca, trudnice, stare i nemoćne osobe“, rekla je za “Nezavisne” Sanja Džombić, službenik za odnose s javnošću Ministarstva pravde RS.\nPodsjetimo, u Srbiji su usvojene i na snagu stupile izmjene i dopune Krivičnog zakonika, u skladu s prijedlogom Fondacije “Tijana Jurić“.\nDodik ne odustaje: “Republika Srpska nije formirana da bude dio BiH”\n“Ne daj Bože nikom dijete da izgubi… Pogide mi pred očima” – Ivana Katanić u šoku poslije nesreće kod Obrenovca


Miloje se nije pojavio na konferenciji, ali njegova reakcija ipak nije izostala - Sportske.net\nTrener Crvene zvezde izneo stav o današnjem trijumfu njegovog tima i plasmanu u četvrtfinale Kupa.\nReakcije Zvezdinih navijača - Gde će Jovelja, ima li razloga za brigu zbog Pavkova? (TVITOVI)Zvezda zaigrala u drugom poluvremenu, Simić i Stojiljković rešili hrabri TSC!Kosanović i Sabo složni: Zvezda potvrdila da je favoritStojiljković duplirao prednost, nespretni Sumaila vratio na staro!Zvezda vodi, ali zbog ofsajda na "Marakani" crvene i njeni navijači! (TVITOVI)\nCrvena zvezda je, prema očekivanju, bez problema stigla među osam najboljih ekipa u Kupu Srbije, današnjom ubedljivom pobedom nad TSC-om od 4:1.\nPreneli smo već da se šef struke crveno-belih Vladan Milojević nije pojavio na konferenciji za medije, već je to učinio njegov pomoćnik Milan Kosanović, ali pre toga je pred kamerama TV ''Arena Sport'' ipak izneo svoje mišljenje o današnjem susretu.\nTom prilikom je pohvalio i protivničku ekipu i priznao da mu se ona veoma dopada.\n"Zaslužena pobeda. Imamo kadrovskih problema, rekli smo to pre utakmice. Hteo sam da vidim neke stvari. Generalno sam zadovoljan, a neke stvari sigurno treba da ispravimo.\nSviđa mi se ekipa TSC-a, voli da igra fudbal. Teško je igrati protiv organizovane ekipe koja ima dobar kontranapad", kazao je Milojević.


Premijer Avdullah Hoti je održao sastanak sa Timom Ujedinjenih nacija na Kosovu - Kancelarija Premijera\nPremijer Avdullah Hoti je održao sastanak sa Timom Ujedinjenih nacija na Kosovu\nPriština, 14. oktobar 2020.\nPremijer Republike Kosovo, Avdullah Hoti je održao sastanak sa Timom Ujedinjenih nacija na Kosovu (UNKT), predvođenim koordinatorkom Ulrika Richardson, pri čemu su razgovarali o Okviru saradnje za održivi razvoj za period 2021 – 2025, i o drugim pitanjima povezanim za razvojnim procesima.\nOvom prilikom premijer Hoti je cenio posvećenost i diskusiju o stvaranju sinergije između UNKT-a i resornih ministarstava.\n„Okvir saradnje predstavlja kolektivni pristup UNKT-a, predstavljenim kroz različite agencije, fondove i programe, pri čemu zajedno sa institucijama teži rešavanju razvojnih prepreka i izazova, uključujući kontekst ostvarenja ciljeva održivog razvoja“, rekao je premijer Hoti.\nDalje, premijer Hoti je naglasio da je Okvir saradnje za održivi razvoj 2021-2025 veoma važan, jer se nalazimo u trenutku kada moramo da radimo na svojim razvojnim prioritetima i da se u kratkoročnom periodu bavimo ekonomskim oporavkom.\nTakođe, premijer Hoti je rekao da u pogledu dugoročnog perioda očekujemo veće uključivanje u proces izrade Nacionalne razvojne strategije 2030, čiji će ciljevi biti povezani sa agendom evropskih integracija, sa Ciljevima održivog razvoja (SDG) i sa Zelenom agendom.\n„Želim da izrazim zahvalnost UNKT-u, predvođenim koordinatorkom Richardson, na pružanju neumorne podrške narodu Kosova u suočavanju sa situacijom stvorenom kao rezultat pandemije COVID 19 “, rekao je Hoti.\nPremijer Hoti je dalje naglasio da nas situacija stvorena pandemijom COVID-19 obavezuje da delujemo sinergijski, kako bismo bili što bliže potrebama građana i preduzeća.\n„Već smo udvostručili subvencije u poljoprivredi, takođe imamo i aktivna finansijska sredstva u iznosu od 60 miliona evra koja će pomoći preduzećima, ali nismo zaboravili da uključimo i druge kategorije u potrebi i zajednice “, rekao je premijer Hoti.\nDok je s druge strane koordinatorka Richardson, visoko ceneći saradnju sa premijerom Hoti, naglasila da postoji maksimalna spremnost i posvećenost za produbljivanje ove saradnje, sa posebnim naglaskom na usklađivanju stavova i razvojnih ciljeva.


Veselinović: Odlučili smo se za bojkot, jer sistem bojkotuje nas - Infobrif\nObjavljeno 20.02.2020. u 21:31 poslednja izmena 20.02.2020. u 22:43\nAktivista Inicijative “Ne davimo Beograd” Dobrica Veselinović rekao je u Danu uživo TV N1 da od 2016. godine imaju preko 30 različitih procesa kao i da smatra da je “najsuludija” kazna koju su dobili poslednja u nizu, zbog skupa protiv pogibije radnika na gradilištu Beograda na vodi.\nPrema njegovom mišljenju, motiv je da se opterete pravnim procesima. „Da nas to zastraši, zaplaši i finansijski i mentalno. Nije prijatno da se ide po sudovima skoro svaki dan, da stižu koverte, da stižu uplatnice na visoke iznose… To jeste pritisak, apsolutno“, kaže on.\nVeselinović je pozvan na saslušanje u Prvo osnovno javno tužilaštvo zbog procene da je snimanjem u pravcu Predsedništva ugrozio bezbednost predsednika Srbije Aleksandra Vučića.\nGovoreći o tome, Veselinović je rekao da je saslušanje 23. marta.\n„Tog dana sam na protestu protiv izgradnje MHE koji se dešavao u Pionirskom parku ja napravio sliku Predsedništva. U tom trenutku je krenulo da prilazi obezbeđenje. U prethodnih nekoliko godina se dešavalo da imamo različite stepene pretnji ili nekakvog ugrožavanja naše bezbednosti na ulici, da je to već prešlo u naviku, normalizovali smo da treba da snimimo, jer ne znamo šta će se desiti. Ta osoba je rekla da ne sme da se snima, rekao je da je obezbeđenje, tražio sam da mi pokaže legitimaciju i član zakona po kome je to zabranjeno. To je trajalo pola minuta, minut, onda je došla policija, ja sam dao ličnu kartu i posle nekoliko meseci je stigao poziv za saslušanje“, rekao je on.\nDodao je da je to nastavak „jednog trenda pozivanja aktivista Inicijative Ne davimo Beograd na sud“.\n„Mi od 2016. godine imamo preko 30 različitih procesa, od javnih skupova do saobraćajnih prekršaja, blokiranja ulice za vreme protesta, do prljanja javnih površina, lepljenja plakata, to je sve koštalo naše simpatizere i ljude koji su nam donirali novac za te kazne oko pola miliona dinara“, kaže on.\nIstiče da je „najsuludija kazna koju su dobili poslednja u nizu, zbog skupa protiv pogibije radnika na gradilištu Beograda na vodi“.\n„Tačno je da je bio neprijavljen, da nije bio u skladu sa zakonom, ali postoje i spontani skupovi, što sud nije uvažio. Inače prijavljujemo skupove, ali taj nije bio prijavljen, jer je u pitanju bila reakcija. Procena je bila da je važno da se istog dana desi okupljanje, to postoji kao opcija u zakonu, da imate spontano okupljanje, od toga da se proslavlja pobeda, kao i u Nišu i Leskovcu kada su organizovana okupljanja podrške predsedniku“, kaže on.\nPrema njegovom mišljenju, motiv je da se opterete pravnim procesima.\n„Da nas to zastraši, zaplaši i finansijski i mentalno. Nije prijatno da se ide po sudovima skoro svaki dan, da stižu te koverte, da vam stižu uplatnice na visoke iznose… To jeste pritisak, apsolutno. U smislu da delo za koje se mi teretimo i za koje smo osuđeni nije to delo. Veća je tragedija smrt radnika nego organizacija spontanog okupljanja na kom se traži odgovornost vršilaca javnih funkcija“, kaže Veselinović.\nKako je rekao, podelio je pritiske na aktiviste u nekoliko stubova.\n„Pravni, finansijski, kroz različita medijska blaćenja i rad žute štampe, tabloida, koji pokušavaju da vas prikažu u lošem svetlu, povezivajući vas sa različitim centrima moći, zatim lažni profili, pretnje, što se reflektuje i na pretnje koji dobijamo na ulici, javnim događajima… To ostavlja posledice. Kada dobijete naslovnu stranu Informera, ljudi vas drugačije gledaju, prodavačica u prodavnici, roditelji u vrtiću… Ali, to su male žrtve zarad onoga što želimo da postignemo, važno je učiniti te napore da bi se situacija popravila“, smatra on.\nPrema njegovim rečima, svako delovanje u javnom prostoru je političko.\n„To nije ništa loše. Mislim da su nam tu reč namerno zatrovali, jer ne žele da obični ljudi učestvuju u politici“, kaže on.\nGovoreći o odluci o bojkotu izbora, kaže da su odluku doneli kada su videli da „sistem njih bojkotuje“.\n„Odlučili smo se za bojkot, jer mislimo da sistem bojkotuje nas i da je potrebno da nađemo drugi vid organizovanja. Bojkot nije destrukcija, bojkot je borba za uslove koji su za sve isti i jednaki“, kaže Veselinović.\nIstiče da su se nekoliko nedelja bavili temom koja je „politička tema broj jedan“.\n„To je zagađenje vazduha. To je tema i onih koji će izaći na izbore i onih koji ih bojkotuju, i pozicije i opozicije, i mladih i starih… Mislim da zagađenje oslikava situaciju u našem društvu, oslikava korupciju, pokazuje da ne postoji nezavisnost institucija i pokazuje da nema razmišljanja o budućnosti“, kaže on.\nKako je rekao, „kroz mobilizaciju ljudi oko teme zagađenja, možete sa njima da razgovarate i kažete zašto bojkot“.\n„Ako imate dva meseca jako veliki broj dana sa jako velikim zagađenjem gde sistem ne reaguje, šta je to – pa to je bojkot sistema vas, bojkot države sopstvenih građana“, kaže Veselinović.\nBojkotDobrica VeselinovićNe davimo BeogradPrijaveSudZagađenje\nStojiljković: Sindikat mora biti borbeniji, opcija je i nastup na nekim idućim izborima


Narodna banka Srbije napravila je spisak lica koja će moći da zamene dug novoemitovanim obveznicama, naveo je on i istakao da te obveznice neće moći da dobiju „povezana lica“ koja su vršila nedozvoljene transakcije. Dinkić je objasnio da će zamena potraživanja, kao i dospelih neizmirenih kamata, obezbediti Srbiji više od 60 odsto otpisa duga Londonskog kluba poverilaca.\nPrema njegovim rečima, Vlada Srbije je na današnjoj sednici dala saglasnost na programe restrukturiranja pet javnih preduzeća: Naftne industrije Srbije, Železničko-transportnog preduzeća, PTT-a, Aerodroma „Beograd“ i „Jat ervejza“.\nSledeće nedelje planiramo da damo saglasnost na preostala tri programa poslovanja: Elektroprivrede Srbije, „Telekoma“ i „Srbija šuma“, ukazao je Dinkić.\nObezbeđena su sva sredstva za socijalni program za one koji dobrovoljno odu iz preduzeća ili koji budu proglašeni tehnološkim viškom, potvrdio je Dinkić i objasnio da se, na osnovu preliminarnih podataka, za dobrovoljan odlazak iz javnih preduzeća do kraja marta prijavilo 3.036 zaposlenih, i to iz NIS-a 250, JAT-a 365, PTT-a 962, Aerodroma „Beograd“ 83 i ŽTP-a 1.459.\nMinistar finansija potvrdio je da je Vlada Srbije naložila poslovodstvu „Jat ervejza“ da ubrza restrukturiranje i odmah izdvoji tehničko održavanje aviona u posebno preduzeće zbog štrajka avio-mehaničara.\nSvi avio-mehaničari koji se vrate na posao moći će da se zaposle u novom preduzeću, a ostali će dobiti otkaz bez prava na otpremninu pošto su u nezakonitom štrajku, ukazao je Dinkić i naglasio da je prvobitnim planom restrukturiranja „Jat ervejza“ bilo planirano da svih 1.000 avio-mehaničara i avio-inženjera koji su zaposleni u tehnici pređu u novo preduzeća, ali da to više nije sigurno.\nPrema njegovim rečima, do kraja marta iz JAT-a biće izdvojeni i sektor za pripremanje hrane, apartmani na Kopaoniku i hotel „Slavija“.\nOn je dodao da je Vlada Srbije donela i odluku da iz budzeta budu izdvojena sredstva za rekonstrukciju i adaptaciju vojne zgrade u Nemanjinoj 9, bombardovane u NATO agresiji, i da ona bude dodeljena pravosudnim organima.\nVlada je dala saglasnost da Vojska Srbije i Crne Gore raspiše tender za zakup nepokretnosti koji koristi Vojna ustanova „Karađorđevo“ i da zgrada „Vojno-tehničkog instituta“ u Beogradu putem tendera takođe bude ponuđena na prodaju, naglasio je ministar.